hotchpotch/miracl-hf-unified huggingface dataset:
เต่าแม่น้ำมาลาวี
เต่าแม่น้ำมาลาวี หรือ เต่าแม่น้ำอเมริกากลาง(; ) เป็นสัตว์เลื้อยคลานจำพวกเต่าชนิดหนึ่ง จัดเป็นเพียงสกุลเดียวและชนิดเดียวเท่านั้น ในวงศ์ Dermatemydidae ที่ยังคงดำรงเผ่าพันธุ์มาจนถึงปัจจุบัน
มีกระดองหลังยาวและโค้งนูน กระดองท้องใหญ่ การหุบขากรรไกรล่างเกิดจากการทำงานของกล้ามเนื้อที่ผ่านไปบนก้านกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 10 คู่ กระดูกเชิงกรานเชื่อมติดกับกระดองท้องในลักษณะยืดหยุ่นได้
มีความยาวโดยเฉลี่ยตั้งแต่ 30-70 เซนติเมตร อาศัยอยู่ในแหล่งน้ำจืดของทะเลสาบและแม่น้ำแต่อาจเข้าไปอาศัยในแหล่งน้ำกร่อยได้บ้าง มีอุปนิสัยหากินอยู่ตามพื้นล่างของแหล่งน้ำและไม่ขึ้นมาบนผิวน้ำ โดยใช้พื้นที่ในอุ้งปากและคอหอยแลกเปลี่ยนออกซิเจนด้วยการสูบน้ำเข้าทางปากแล้วผลักดันออกทางช่องเปิดจมูก กินพืชได้หลายชนิด รวมทั้งผลไม้และเมล็ดที่ร่วงลงน้ำ โดยเฉพาะมะเดื่อฝรั่ง ออกหากินในเวลากลางคืนและหลบซ่อนตัวในเวลากลางวันอยู่ที่พื้นล่างของแหล่งน้ำ วางไข่บริเวณชายฝั่งแม่น้ำ ตัวเมียอาจวางไข่ได้ถึง 4 ครั้ง ในฤดูผสมพันธุ์ แพร่กระจายพันธุ์ตั้งแต่ตอนใต้ของเม็กซิโกจนถึงตอนเหนือของฮอนดูรัส
เต่าแม่น้ำมาลาวีถือเป็นเต่าที่หายากและใกล้สูญพันธุ์อย่างวิกฤตแล้ว นับเป็นเต่าที่หายากที่สุดในโลกชนิดหนึ่ง โดยเป็นสมาชิกเพียงชนิดเดียวเท่านั้นในวงศ์นี้ ซึ่งสกุลและชนิดอื่น ๆ ได้สูญพันธุ์ไปตั้งแต่ยุคก่อนประวัติศาสตร์แล้ว
ปลาหมอริวูเลตัส
ปลาหมอริวูเลตัส (; ) ปลาน้ำจืดชนิดหนึ่ง ในวงศ์ปลาหมอสี (Cichlidae)
มีลักษณะเด่น คือ มีลวดลายสีฟ้าสะท้อนแสงที่หน้า เมื่อปลาโตเต็มที่ลวดลายดังกล่าวจะยิ่งแตกเป็นลายพร้อยมากขึ้น รวมถึงบริเวณริมฝีปากด้วย ขอบครีบหลังและครีบก้นมีขลิบสีแดงพาดยาวไปจนถึงความยาวสุดของครีบหลัง บริเวณลำตัวมีลายเหมือนตาข่ายและมีจุดสีดำขนาดใหญ่ที่กลางลำตัว ในบางตัวอาจจะเป็นลายยาว และบริเวณแผ่นปิดเหงือกจะมีแถบสีดำยาวตั้งแต่ตาไปจนถึงแก้ม แต่สีดังกล่าวจะซีดลงได้เมื่อปลาตกใจหรืออยู่ในภาวะเครียด
ปลาหมอริวูเลตัส มีความยาวเมื่อโตเต็มที่ราว 25-30 เซนติเมตร โดยเฉพาะในปลาตัวผู้จะมีสีสันและลำตัวขนาดใหญ่กว่าตัวเมียมาก และมีส่วนหัวที่โหนก ขณะที่ตัวเมียมีความยาวได้แค่ครึ่งของตัวผู้ คือ ราว ๆ 12 เซนติเมตร และไม่มีโหนกที่ส่วนหัว
แพร่กระจายพันธุ์ในแหล่งน้ำต่าง ๆ บริเวณภาคตะวันตกของประเทศเอกวาดอร์ และทางตอนเหนือของเปรู ซึ่งปลาหมอริวูเลตัสในแต่ละแหล่งอาจมีสีและลักษณะต่าง ๆ แตกต่างกันได้ตามภูมิประเทศที่อาศัย
เป็นปลาที่นิยมเลี้ยงเป็นปลาสวยงาม เป็นปลาที่มีอุปนิสัยไม่ดุร้ายก้าวร้าวมากนักเมื่อเทียบกับปลาหมอสีชนิดอื่น สามารถเพาะขยายพันธุ์ได้ในตู้เลี้ยง เมื่อถึงฤดูผสมพันธุ์ ปลาตัวผู้จะมีสีสันและลวดลายต่าง ๆ สวยกว่าปกติ ช่องเพศจะขยายใหญ่ขึ้น รวมถึงปลาตัวเมียก็จะมีสีเข้มขึ้น และจะมีอุปนิสัยดุร้ายก้าวร้าวมากขึ้น โดยตัวเมียจะเป็นฝ่ายขุดหลุมและวางไข่ ซึ่งบางครั้งอาจวางไข่ติดกับวัสดุต่าง ๆ ใต้น้ำ จากนั้นตัวผู้จะเข้าไปฉีดน้ำเชื้อปฏิสนธิ และทั้งคู่จะช่วยกันดูแลไข่ ตัวเมียจะวางไข่ได้ครั้งละ 200-300 ฟอง ลูกปลาจะฟักเป็นตัวในวันที่ 3 และวันที่ 4 ก็จะเริ่มว่ายน้ำได้
สกุลแอนดิโนอะคารา
สกุลแอนดิโนอะคารา เป็นสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ใช้ชื่อสกุลว่า "Andinoacara" (/แอน-ดิ-โน-อะ-คา-รา/) พบกระจายพันธุ์ตามแหล่งน้ำต่าง ๆ ในทวีปอเมริกาใต้ แถบประเทศเอกวาดอร์และเปรู
โดยชื่อสกุลนั้น แปลได้ว่า "Acara from the Andes" หมายถึง "ปลาที่มาจากเทือกเขาแอนดีส" โดยผสมคำว่า "Andio" ซึ่งเป็นยอดเขาที่สูงสุดของเทือกเขาแอนดีสกับคำว่า "Acara" ที่หมายถึง "ปลา" ซึ่งเป็นภาษาทูปิ-กวารานี ที่เป็นภาษาพื้นเมืองของชนเผ่าท้องถิ่นแถบนั้น เป็นปลาที่แยกสกุลออกมาจากสกุล "Aequidens"
พบทั้งหมด 7 ชนิด นิยมเลี้ยงเป็นปลาสวยงาม โดยชนิดที่มีจำหน่ายกันในประเทศไทยมีเพียงแค่ชนิดเดียว
รายชื่อเพลงประกอบภาพยนตร์การ์ตูนในวันพีซ
เพลงประกอบภาพยนตร์การ์ตูนวันพีซ จำนวนมากได้ถูกสร้างสรรค์ขึ้นสำหรับผู้ถือลิขสิทธิ์ในมังงะเรื่อง "วันพีซ" ของ เออิชิโร โอะดะ เพลงธีมและตัวละครต่างๆในปัจจุบันมีอยู่ทั้งหมด 49 อัลบั้มเดี่ยว ซึ่งบางส่วนในจำนวนนั้นถูกปล่อยตัวมาในรูปแบบอัลบั้มรวมเพลง 6 อัลบั้ม หรือ 16 ซีดีเพลงประกอบภาพยนตร์
การจัดอันดับในตารางด้านล้างเป็นการจัดอันดับรายสัปดาห์โดย ออริคอน ซึ่งเป็นตารางการจัดอันดับที่เป็นที่รู้จักอย่างมากในญี่ปุ่นมาตั้งแต่ปี ค.ศ. 1967
ดราภดา โสตถิพิทักษ์
ดราภดา โสตถิพิทักษ์ ( ชื่อเล่น : กีฟ ) ชื่อเดิม ศุจินทรา โสตถิวันวงศ์ หรือ อรลีฬห์ โสตถิวันวงศ์ เป็นนักแสดง นางแบบ ชาวไทย เข้าสู่วงการบันเทิงจากประกวด ไทยซูเปอร์โมเดล 2008 โดยได้รับรางวัลชนะเลิศ
ดราภดา เกิดวันที่ 15 กุมภาพันธ์ พ.ศ. 2529 จบการศึกษาจากมัธยมศึกษาจาก โรงเรียนสาธิตจุฬาลงกรณ์มหาวิทยาลัย จบการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย เกียรตินิยมอันดับสอง สาขาแฟชั่นดีไซน์ และเป็นอาจาร์ยสอนแฟชั่นที่สถาบัน artHOUSE ประจำคลาส Figure Fashion
และเริ่มเข้าสู่วงการบันเทิงด้วยการเข้าประกวด ไทยซุปเปอร์โมเดลคอนเทสต์ ประจำปี 2008 (พ.ศ. 2551) จนคว้ารางวัลชนะเลิศมาครองได้สำเร็จ หลังจากคว้าตำแหน่งสุดยอดนางแบบประจำปี 2008 มาได้แล้ว กีฟ ดราภดา ก็มีทั้งงานเดินแบบ และถ่ายแบบเข้ามาอย่างต่อเนื่อง เดินแบบใน "Elle Fashion Week" และ"' Bangkok Fashion Week" ด้วยจนเมื่อปี 2555 ผู้จัดละครได้ชักชวนสาวกีฟให้แสดงละครเป็นครั้งแรก โดยมอบบท "อรสอางค์" คุณหนูนางร้ายในละครเรื่อง"ปิ่นอนงค์" ทำให้เธอเป็นที่รู้จักในนาม "นางร้ายป้ายแดง" และหลังจากนั้น เธอก็มีผลงานละครต่อมาเรื่อยๆ อาทิเช่น ไฟมาร ของค่าย ดาราวีดีโอ และ วันนี้ที่รอคอย ของค่าย พอดีคำ
ปัจจุบันดราภดาหมดสัญญากับทางช่อง 7 และปัจจุบันเป็นนักแสดงอิสระ
ด้านชีวิตส่วนตัวคบหากับ บูม กิตตน์ก้อง ขำกฤษ นักแสดงสังกัดช่อง 7
วงศ์ย่อยปลาหมอสี
วงศ์ย่อยปลาหมอสี เป็นวงศ์ย่อยของปลาน้ำจืดในวงศ์ปลาหมอสี (Cichlidae) ใช้ชื่อวิทยาศาสตร์ว่า Cichlasomatinae
ปลาที่ถูกจัดให้อยู่ในวงศ์ย่อยนี้ เป็นปลาที่พบแพร่กระจายพันธุ์ตั้งแต่รัฐเท็กซัส ในตอนใต้ของสหรัฐอเมริกา, หมู่เกาะแคริบเบียน, อเมริกากลาง จนถึงอเมริกาใต้ โดยแบ่งได้ทั้งหมด 37 สกุล
กงส์ต็องตีน (ประเทศแอลจีเรีย)
กงส์ต็องตีน () หรือ กุซันฏีนะฮ์ (, "") เป็นเมืองหลวงของจังหวัดกงส์ต็องตีน ตั้งอยู่ทางทิศเหนือ-ตะวันออกของประเทศแอลจีเรีย อยู่ห่างจากกรุงแอลเจียร์ไปทางทิศตะวันออกเฉียงใต้ราว 320 กม. อยู่ห่างจากชายฝั่งทะเลเมดิเตอร์เรเนียนราว 80 กม. เมืองมีประชากร 448,374 คน ทำให้เป็นเมืองใหญ่เป็นอันดับ 3 ของประเทศ รองจากกรุงแอลเจียร์และเมืองออราน เมืองมีพิพิธภัณฑ์และสถานที่ประวัติศาสตร์มากมาย มักเรียกว่าเมืองแห่งสะพาน เนื่องจากภาพลักษณ์สะพานหลายแห่งที่เชื่อมภูเขากับเมือง
เมืองนี้สร้างขึ้นโดยชาวอาหรับ สร้างขึ้นเป็นป้อมปราการบนโขดหินสูงกว่า 240 เมตร เหนือหุบเขาลำน้ำเบื้องล่าง มีกำแพงและประตูเมืองสร้างในสมัยกลาง รวมทั้งซากเมืองโรมันในบริเวณใกล้เคียง เคยเป็นเมืองหลวงของราชวงศ์นูมิเดียเมื่อประมาณ 2 ปีก่อนคริสต์ศักราช ต่อมาจักรพรรดิคอนสแตนติน มหาราชจักรพรรดิของโรมันได้บูรณะขึ้นใหม่ใน ค.ศ. 313 ต่อมาฝรั่งเศสยึดครองไว้ในปี ค.ศ. 1837
วูช
วูช (; ) เป็นเมืองใหญ่เป็นอันดับ 3 ของประเทศโปแลนด์ มีประชากร 742,387 คน (เดือนธันวาคม ค.ศ. 2009) ตั้งอยู่ทางตอนกลางของประเทศ ชื่อของเมืองแปลว่า เรือ เมืองเป็นศูนย์กลางอุตสาหกรรมสิ่งทอโดยเฉพาะฝ้าย ศูนย์กลางการศึกษาและศูนย์กลางการถ่ายภาพยนตร์ ก่อนหน้าสงครามโลกครั้งที่หนึ่ง เมืองนี้เป็นของรัสเซีย ซึ่งได้พัฒนาจากหมู่บ้านเล็ก ๆ กลายเป็นเมืองอุตสาหกรรมขนาดใหญ่ในคริสต์ศตวรรษที่ 19
อินเวอร์คาร์กิลล์
อินเวอร์คาร์กิลล์ (; มาวรี:"Waihōpai") เป็นเมืองใต้สุดและตะวันตกสุดของประเทศนิวซีแลนด์ และเป็นหนึ่งในเมืองที่อยู่ใต้ที่สุดของโลก เมืองมีประชากรราว 53,000 คน (ค.ศ. 2011)
คีล
คีล () เป็นเมืองหลวงและเมืองที่มีประชากรมากที่สุดของรัฐชเลสวิช-ฮ็อลชไตน์ ประเทศเยอรมนี มีประชากร 238,049 คน (ค.ศ. 2010) คีลอยู่ห่างจากเมืองฮัมบวร์คราว 90 กม. ทางทิศเหนือ เนื่องจากสถานที่ตั้งของเมืองที่อยู่ทางตอนเหนือของประเทศเยอรมนี ทางตอนใต้ของคาบสมุทรจัตแลนด์ และบริเวณชายฝั่งทิศตะวันตกเฉียงใต้ของทะเลบอลติก ทำให้เป็นหนึ่งในเมืองทางทะเลที่สำคัญของเยอรมนี เป็นที่รู้จักในการจัดงานล่องเรือระดับนานาชาติ เช่นเทศกาลคีลวีก การแข่งขันเรือใบในโอลิมปิกฤดูร้อน 1936 และ 1972 จัดขึ้นที่เมืองคีลนี้
บิสมาร์ก (รัฐนอร์ทดาโคตา)
บิสมาร์ก () เป็นเมืองหลวงของรัฐนอร์ทดาโคตา สหรัฐอเมริกา เป็นเคาน์ตีซีตของเบอร์ลีเคาน์ตี เป็นเมืองที่มีประชากรมากเป็นอันดับ 2 ของรัฐรองจากเมืองฟาร์โก โดยมีประชากร 61,272 คน จากการสำรวจประชากรในปี ค.ศ. 2010 ขณะที่มหานครมีประชากร 108,779 คน. เมืองก่อตั้งขึ้นในปี ค.ศ. 1872 และสถาปนาเป็นเมืองหลวงในปี ค.ศ. 1889 บิสมาร์กตั้งอยู่ริมฝั่งตะวันออกของแม่น้ำมิสซูรี
อีสต์แมนโกดัก
อีสต์แมนโกดัก (Eastman Kodak Company) หรือ โกดัก เป็นบริษัทสัญชาติอเมริกัน จัดจำหน่ายอุปกรณ์ วัสดุ เคมีภัณฑ์ และบริการเกี่ยวกับการถ่ายภาพ สำนักงานใหญ่อยู่ที่เมืองรอเชสเตอร์ รัฐนิวยอร์ก ก่อตั้งโดยนายจอร์จ อีสต์แมน เมื่อ ค.ศ. 1889
โกดักเคยเป็นผู้ผลิตฟิล์มถ่ายภาพที่มียอดขายอันดับหนึ่งมาตลอดคริสต์ศตวรรษที่ 20 โดยในปี ค.ศ. 1976 มีส่วนแบ่งการตลาดถึง 90% ของตลาดสหรัฐอเมริกา ทั้งยังเป็นผู้นำด้านเทคโนโลยีการถ่ายภาพ เป็นผู้พัฒนากล้องดิจิทัลรายแรกของโลก ตั้งแต่ปี ค.ศ. 1975 แต่บริษัทกลับไม่กระตือรือร้นที่จะออกผลิตภัณฑ์กล้องดิจิทัล เพราะเกรงว่าจะไปแย่งตลาดฟิล์มถ่ายรูปของตนเอง ส่งผลให้บริษัทมียอดขายตกต่ำลงในช่วงปลายทศวรรษ 1990 เนื่องจากความต้องการใช้ฟิล์มถ่ายภาพลดลงอย่างรวดเร็ว และความล่าช้าในการออกผลิตภัณฑ์ใหม่
บริษัทประกาศล้มละลายเมื่อเดือนมกราคม ค.ศ. 2012 และประกาศเลิกผลิตกล้องดิจิทัล กล้องวิดีโอ โดยมุ่งเน้นไปทำตลาดการบริการภาพถ่ายดิจิทัลแทน
กลุ่มเกาะบิสมาร์ก
กลุ่มเกาะบิสมาร์ก () เป็นกลุ่มเกาะรูปโค้งอยู่เหนือปลายด้านตะวันออกของเกาะนิวกินี ในมหาสมุทรแปซิฟิกตะวันตก เป็นส่วนหนึ่งของประเทศปาปัวนิวกินี มีเนื้อที่ 49,700 ตร.กม. ประกอบด้วยเกาะนิวบริเตน เกาะนิวไอร์แลนด์ เกาะนิวแฮโนเวอร์ หมู่เกาะแอดมิรัลตี และเกาะเล็ก ๆ อีกประมาณ 200 เกาะ มีกำเนิดมาจากภูเขาไฟ มีภูเขาไฟมีพลังโดยเฉพาะบนเกาะนิวบริเตน ชนพื้นเมืองส่วนใหญ่เป็นพวกเมลานีเซีย
ชนผิวขาวพบกลุ่มเกาะนี้ครั้งแรกเมื่อต้นคริสต์ศตวรรษที่ 17 ตกเป็นดินแดนในอารักขาของเยอรมนี ใน ค.ศ. 1884 ออสเตรเลียเข้าครอบครองใน ค.ศ. 1914 และรวมเข้ากับดินแดนทรัสตีนิวกีนีในปี ค.ศ. 1920 ในระหว่างสงครามโลกครั้งที่สอง ญี่ปุ่นเข้ายึดครอง กองทับฝ่ายพันธมิตรได้ทิ้งระเบิดโจมตีเมืองหลายแห่ง
แม่น้ำมิสซูรี
แม่น้ำมิสซูรี ()เป็นทางน้ำที่สำคัญทางตอนกลางของสหรัฐอเมริกา มีความยาว 3,767กม.ซึ่งยาวที่สุดในทวีปอเมริกาเหนือ เกิดจากการไหลมารวมกันของแม่น้ำเจฟเฟอร์สัน แม่น้ำแมดิสัน และแม่น้ำแกลละทิน ในแกลละทินเคาน์ตี ทางตอนใต้ของรัฐมอนแทนา ไหลไปทางตะวันออก เข้าสู่ตอนกลางของรัฐเซาท์ดาโคตา จากนั้นจึงไหลไปทางใต้ ผ่านทางตอนใต้ของรัฐเซาท์ดาโคตา แล้วแบ่งเส้นเขตระหว่างรัฐ คือ รัฐเซาท์ดาโคตากับรัฐเนแบรสกา รัฐเนแบรสกากับรัฐไอโอวา รัฐเนแบรสกากับรัฐมิสซูรี และรัฐแคนซัสกับรัฐมิสซูรี แล้วไหลไปทางตะวันออกผ่าตอนกลางของรัฐมิสซูรี รวมกับแม่น้ำมิสซิสซิปปี ทางตอนเหนือของเมืองเซนต์ลุยส์
กรพินธุ์ พ่วงโพธิ์
กรพินธุ์ พ่วงโพธิ์ ชื่อเล่น พิน เกิดเมื่อวันที่ 24 มีนาคม พ.ศ. 2519 เป็นนักร้อง และนักแสดงชาวไทย สังกัดอาร์.เอส. โปรโมชั่น ที่มีชื่อเสียงจากเพลง หลับทั้งน้ำตา, ฝันร้ายสักคืน, แค่คิดก็เจ็บ, กล่องความทรงจำ, ไม่อยากลืมตา เป็นต้น
กรพินธุ์ กฤษณาวารินทร์ หรือ "กรพินธุ์ พ่วงโพธิ์ เกิดเมื่อวันที่ 24 มีนาคม พ.ศ. 2519 จบปริญญาตรีจากมหาวิทยาลัยศรีนครินทรวิโรฒ ประสานมิตร คณะศิลปกรรมศาสตร์ สาขาดุริยางคศาสตร์สากล เป็นนักร้องและนักแสดงชาวไทยสังกัด อาร์เอส
พินเริ่มเข้าสู่วงการโดยการเป็นคอรัสให้ศิลปินต่างๆในอาร์เอส และได้ร้องเพลงประกอบละคร "กามเทพผิดคิว" ทางช่อง 3 หลังจากนั้นพินก็ได้ออกเทปในค่าย อาร์เอส ชื่ออัลบั้มว่า "Korrapin" ในปี 2542 และอัลบั้มที่ 2 ชื่ออัลบั้มว่า "Memory Box" ในปี 2545 ปัจจุบันกรพินธุ์ได้ทำงานเป็น แอร์โฮสเตสของสายการบินเจแปนแอร์ไลน์
นอกจากนี้เธอยังมีโอกาสแสดงละครโทรทัศน์ ที่ออกอากาศทางสถานีวิทยุโทรทัศน์ไทยทีวีสีช่อง 3 ได้แก่ ละครเรื่องศึกรัก ศึกรบ, ละครเรื่องสู่ฝันตะบันแข้ง, ละครเรื่องอลวนคนไร่ส้ม และล่าสุดกับละครเรื่องสุดร้ายสุดรัก โดยหวนกลับมารับงานแสดงละคร หลังจากที่ห่างหายจากหน้าจอไปนานถึง 13 ปี จากการชักชวนของผู้จัดหน้าใหม่ บอย โกสิยพงษ์ ทำให้เธอตกลงรับเล่นละครเรื่องนี้ทันที
เมื่อวันที่ 20 มกราคม 2554 กรพินธุ์ได้เข้าพิธีสมรสกับ "เอก กฤษณาวารินทร์" ดีเจจากเอไทม์ ซึ่งในงานแต่งงานเจ้าสาวก็ได้ร้องเพลงพิเศษเพื่อมอบให้แก่เจ้าบ่าว ชื่อเพลง "ข้างข้างเธอ" เป็นเพลงแต่งใหม่สำหรับงานนี้โดยเฉพาะ โดยเพลงนี้แต่งเนื้อร้องโดย "สุทธิพงษ์ สมบัติจินดา" และทำนองโดย "จิระชัย ฉัตรโชคชัยกุล"
เจ้าบ่าวเจ้าสาวได้ให้สัมภาษณ์ว่า คบหาดูใจกันมาถึง 14 ปี ก่อนจะมีวันนี้ โดยดีเจเอกเผยว่า เจอสาวกรพินธุ์ครั้งแรกตอนไปประกวดร้องเพลงโครงการ นัท มีเรีย คอนเทสต์ ที่เจ้าตัวได้รางวัลชนะเลิศ และได้มาเจอกันอีกครั้ง เมื่อสาวกรพินธุ์มาออกรายการที่ตนเป็นดีเจอยู่
ก่อนที่เมื่อ 2-3 ปีที่แล้ว ตนได้เอ่ยปากขอแต่งงานอีกครั้ง แต่เจ้าตัวก็ไม่ได้พูดอะไร จนกระทั่งเมื่อปีที่แล้ว เจ้าตัวเกริ่นเรื่องแต่งงานขึ้นมาเอง ตนจึงแกล้งเล่นตัวไม่ตอบบ้าง แต่ในใจแอบยิ้ม ต่อมาตนก็เลยแอบเอาแหวนเพชรไปใส่ในแยมโรลที่จะให้กรพินธุ์ในวันเกิด แล้วเมื่อกรพินธุ์เจอ ตนก็ขอแต่งงาน ซึ่งกรพินธุ์ก็ตอบตกลงทันที
เพลงที่มี* = เพลงที่เป็นซิงเกิ้ลโปรโมทของอัลบั้ม
ปลาหมอแคระอะโดเกตา
ปลาหมอแคระอะโดเกตา (; ) ปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)
จัดเป็นปลาหมอแคระชนิดหนึ่ง มีลวดลายส่วนหน้าคล้ายหน้ากากคาบูกิของประเทศญี่ปุ่น ปลาตัวผู้ขนาดโตเต็มที่ประมาณ 4 นิ้ว ขณะที่ตัวเมียจะมีขนาดเฉลี่ยเล็กกว่า ราว ๆ 3 นิ้ว โดยที่โดยตัวผู้จะมีขนาดใหญ่กว่า สีสันจัดกว่า ครีบกระโดงจะมีขนาดยาวกว่าอย่างชัดเจน
เป็นปลาที่แพร่กระจายพันธุ์ที่แม่น้ำวาดาเปส และ แม่น้ำเปรโต ในประเทศบราซิล
ปลาหมอแคระอะโดเกตา แม้มิได้มีสีสันที่ฉูดฉาดหรือสวยมากไปกว่าปลาหมอแคระชนิดอื่น ๆ แต่ก็เป็นที่นิยมอย่างมากของผู้ที่นิยมเลี้ยงปลาสวยงาม ด้วยความที่หายากและเพาะขยายพันธุ์ได้ยาก ทำให้เป็นปลาที่มีราคาซื้อขายแพงมากชนิดหนึ่ง การเพาะพันธุ์ในที่เลี้ยงสามารถกระทำได้ แต่ยากมาก ด้วยการปรับค่าความเป็นกรดเป็นด่างของน้ำ (pH) ให้เหมาะสม โดยปลาจะอาศัยอยู่ในน้ำที่มีสารแทนนินละลายในน้ำสูง (ประมาณ pH 4-5) ซึ่งน้ำมีสีชาหรือน้ำตาลเข้ม แต่การเพาะพันธุ์นั้นส่วนใหญ่กระทำกันได้ที่ฮ่องกง ส่วนในประเทศไทยมีเพียงไม่กี่รายเท่านั้นที่สามารถกระทำได้
กันเบลด NY
กันเบลด NY (; ) เป็นเกมตู้โดยค่ายเซก้าที่ได้รับการเปิดตัวใน ค.ศ. 1996
ผู้เล่นจะรับบทเป็นพลปืนกลของหน่วยเฮลิคอปเตอร์"กันเบลด" ที่เข้าประจำเฮลิคอปเตอร์รุ่นพิเศษ และใช้ปืนกลหนักยิงทำลายกลุ่มไซบอร์กผู้ก่อการร้ายซึ่งโจมตีและยึดครองพื้นที่บางส่วนในนครนิวยอร์กเอาไว้ ซึ่งมีรูปแบบการโจมตีในแบบ 3 มิติ และได้รับการกล่าวว่าเป็นเกมที่มีการใช้เทคโนโลยีในช่วงกลางยุค 90 อย่างเต็มรูปแบบ รวมถึงได้รับการสร้างเป็นภาคต่อในชื่อ "L.A.แมชชีนกัน" ใน ค.ศ. 1998
หลายปีให้หลัง เกมดังกล่าวก็มิได้ปรากฏในรูปของเกมตู้อีกแต่อย่างใด กระทั่งใน ค.ศ. 2010 ได้มีการผลิตขึ้นในชุด "กันเบลด NY & L.A.แมชชีนกัน อาเขตแพ็ค" ซึ่งทางยุโรปได้รับการกำหนดให้เชื่อมต่อในระบบ วี (ซึ่งรวม "L.A.แมชชีนกัน" เข้าไว้ด้วยกัน)
ส่วนที่โดดเด่นที่สุดในเกมนี้คือ มุมมองในรูปแบบการเล่น (ทิศทางการเคลื่อนที่ของเฮลิคอปเตอร์) ที่มีความแตกต่างในการเลือกสุ่มตลอดเวลา ดังนั้น การเคลื่อนที่ในระดับสูงจะเหมือนกัน แต่ช่วงจังหวะเวลาและทิศทางการโจมตีของศัตรูจะต่างกันอยู่บ้างในแต่ละช่วง
ใน ค.ศ. 2011 ได้มีการเปิดตัว "กันเบลด NY & L.A.แมชชีนกัน ออริจินอลซาวด์แทร็ค" เนื่องในวาระครบรอบ 15 ปี โดยจะมีทำนองเพลงจากเกมทั้งสองภาค
ลีเปตสค์
ลีเปตสค์ (; ) เป็นเมืองศูนย์กลางการปกครองของลีเปตสค์โอบลาสต์ ประเทศรัสเซีย ตั้งอยู่ริมฝั่งแม่น้ำโวโรเนช อยู่ทางทิศตะวันออกเฉียงใต้ของกรุงมอสโกราว 438 กม. (272 ไมล์) มีประชากร 508,887 คน (ค.ศ. 2010)
รัฐซัลตา
ซัลตา () เป็นรัฐในประเทศอาร์เจนตินา ตั้งอยู่ทางทิศตะวันตกเฉียงเหนือของประเทศ อยู่ติดกับรัฐอื่นดังนี้ (เริ่มจากทางทิศตะวันออก หมุนตามเข็มนาฬิกา) รัฐฟอร์โมซา รัฐชาโก รัฐซานเตียโกเดลเอสเตโร รัฐตูกูมัน และรัฐกาตามาร์กา และทิศเหนือติดกับรัฐฆูฆุย มีชายแดนติดกับประเทศโบลิเวียและปารากวัยทางทิศเหนือ ติดกับประเทศชิลีทางทิศตะวันตก
ตำบลหินดาด
ตำบลหินดาด อาจหมายถึง
หรืออาจหมายถึง
โจนาธาน เดวิส
โจนาธาน เฮาส์แมน เดวิส () (เกิดเมื่อวันที่ 18 มกราคม ค.ศ. 1971), หรือรู้จักกันในนาม JD หรือ JDevill (หรือบางครั้งมักเรียก J Devil) เป็นนักร้องชาวอเมริกันเป็นที่รู้จักในฐานะการเป็นนักร้องนำและฟร้อนแมนวง นูเมทัล นามว่า "คอร์น" ในปี 2006 เขาติดอันดับที่ 16 นักร้องนำแห่งวงการเมทัลที่ยอดเยี่ยมที่สุดตลอดกาล จาก 100 อันดับ ใน Hit Parader's list of "Heavy Metal's All-Time Top 100 Vocalists" เดวิส ยังได้รับฉายาว่าเป็น "เจ้าพ่อแห่งนูเมทัล" อีกด้วย
โจนาธาน เดวิส เกิดที่ เบเคอร์สฟิลด์ รัฐแคลิฟอร์เนีย สหรัฐอเมริกา เมื่อวันที่ 18 มกราคม ค.ศ. 1971 เมื่อย่างได้ 3 ขวบ พ่อและแม่ของเขาแยกทางกัน
แอร์มาเก๊า
แอร์มาเก๊า () เป็นสายการบินประจำเขตปกครองพิเศษมาเก๊า สำนักงานใหญ่ตั้งอยู่ที่มาเก๊า ให้บริการเที่ยวบินประจำประหว่างมาเก๊ากับจีนแผ่นดินใหญ่ และจุดหมายระหว่างประเทศอื่นๆ จากท่าอากาศยานนานาชาติมาเก๊า
แอร์มาเก๊าประกอบไปด้วยอากาศยานโดยสารและขนส่งสินค้าดังต่อไปนี้ (ข้อมูล ณ เมษายน 2012):
วิกฤตตัวประกันสถานทูตอิสราเอลประจำประเทศไทย พ.ศ. 2515
วิกฤตตัวประกันสถานทูตอิสราเอลประจำประเทศไทย พ.ศ. 2515 เกิดขึ้นเมื่อวันที่ 28 ธันวาคม พ.ศ. 2515 เริ่มขึ้นจากการที่ผู้ก่อการปาเลสไตน์กลุ่ม แบล็กเซปเทมเบอร์ เข้าจู่โจมสถานทูตอิสราเอลในกรุงเทพและจับบุคลากรภายในเป็นตัวประกัน หลังจากการเจรจาอยู่นาน 19 ชั่วโมง ผู้ก่อการก็ยินยอมที่จะถอนตัว โดยแลกกับความปลอดภัยของตนที่ประเทศอียิปต์
การโจมตีเริ่มขึ้นในวันที่ 28 ธันวาคม พ.ศ. 2515 วันที่พระบาทสมเด็จพระเจ้าอยู่หัวทรงสถาปนาสมเด็จพระเจ้าลูกยาเธอ เจ้าฟ้าวชิราลงกรณขึ้นเป็นสยามมกุฎราชกุมารแห่งประเทศไทย เมื่อผู้ก่อการแบล็ค เซปเทมเบอร์ 2 คนแฝงตัวเข้าไปในงานเลี้ยงภายในสถานทูต ในขณะที่อีก 2 คนปีนข้ามกำแพงสถานทูตพร้อมกับปืนกลเข้าไปในอาคารจากนั้นจึงทำการยึดตัวสถานทูต ผู้ก่อการอนุญาตให้ชาวไทยทั้งหมดในตึกออกไปได้ แต่ให้เหลือเอกอัครราชทูตอิสราเอลประจำกัมพูชา Shimon Avimor ที่อยู่ในเหตุการณ์, เลขานุการเอก Nitzan Hadas และภรรยา รวมถึงเจ้าหน้าที่ของสถานทูตรวม 6 คนไว้เป็นตัวประกัน
หลังจากนั้น ผู้ก่อการได้ย้ายตัวประกันไปยังชั้นสองของอาคารสามชั้นและเรียกร้องการปล่อยตัวนักโทษ 36 คนในเรือนจำอิสราเอล โดยผู้ก่อการขู่ว่าจะระเบิดสถานทูตทิ้ง ถ้าข้อเรียกร้องไม่ได้รับการตอบสนองภายในเวลา 8 นาฬิกาของวันที่ 29 ธันวาคม
พลตรี ชาติชาย ชุณหะวัณ รัฐมนตรีว่าการกระทรวงต่างประเทศ (ตำแหน่งในขณะนั้น) ได้เข้าไปในที่ประชุมกองบัญชาการสถานการณ์และเสนอตัวเองกับพลอากาศเอก ทวี จุลละทรัพย์ เสนาธิการทหารให้เป็นผู้เข้าไปเจรจากับผู้ก่อการ ท่ามกลางเสียงคัดค้านในที่ประชุม แต่ภายหลังก็ยินยอม ทั้งนี้ได้รับความร่วมมือจากเอกอัครราชทูตอียิปต์ประจำประเทศไทย Moustafa el Essawy และผู้นำมุสลิมเข้าไปช่วยเจรจาด้วย
19 ชั่วโมงผ่านไป ผู้ก่อการก็ตกลงที่จะวางอาวุธและปล่อยตัวประกันแลกกับการที่ไทยจะต้องจัดเครื่องบินนำตัวผู้ก่อการไปส่งยังกรุงไคโร ประเทศอียิปต์ โดยผู้ก่อการได้เดินทางออกจากสถานทูตโดยรถบัสไปยังสนามบินขึ้นเครื่องบินของสายการบินไทยโดยมีเจ้าหน้าที่ของไทยซึ่งมีรัฐมนตรีอยู่ 2 คนรวมถึงเอกอัครราชทูตอียิปต์ประจำประเทศไทยโดยสารไปเป็นประกันด้วย
ก่อนที่จะขึ้นเครื่องบิน ผู้ก่อการได้ให้ปืนกลในเหตุการณ์เป็นของขวัญแก่นายกรัฐมนตรีถนอม กิตติขจรกระบอกหนึ่ง ส่วนอีกกระบอกมอบให้ผู้บัญชาการกองทัพบกประพาส จารุเสถียร
ผู้ก่อการปาเลสไตน์ได้รับการต้อนรับเป็นอย่างดีจากรัฐบาลอียิปต์ โดยหลังจากที่พวกเขาลงจากเครื่องบิน ผู้ก่อการได้ถูกนำไปขึ้นรถตำรวจโดยไม่ได้ใส่กุญแจมือแต่อย่างไร ส่วนสำนักข่าวต่างๆในอียิปต์ต่างเรียกพวกเขาเป็นวีรบุรุษ ในด้านของอิสราเอล นายกรัฐมนตรีของอิสราเอลในขณะนั้น โกลดา เมอีร์ และคณะได้แสดงความชื่นชมและขอบคุณรัฐบาลไทยอย่างยิ่งสำหรับการจัดการอันระมัดระวังซึ่งทรงประสิทธิภาพและมีความรับผิดชอบอย่างสูง (active vigilance and supreme responsibility)
เต่าแพนเค้ก
เต่าแพนเค้ก (; ) สัตว์เลื้อยคลานชนิดหนึ่ง จำพวกเต่า ในวงศ์เต่าบก (Testudinidae)
จัดเป็นเต่าเพียงชนิดเดียวเท่านั้น ที่อยู่ในสกุล "Malacochersus"
เต่าแพนเค้ก มีลักษณะเด่น คือ กระดองที่หลังได้ลดรูปจนลำตัวแบนราบ และอ่อนนุ่ม เหลือเพียงกระดูกรูปวงแหลมล้อมรอบตัวเป็นช่วงและพื้นผิวด้านบนของกระดองหลังและกระดองท้องเป็นชั้นหนังมีความอ่อนนุ่ม มีลำตัวที่แบนและเตี้ย มีขนาดความยาวประมาณ 6-7 นิ้ว และความสูงเพียง 1.5 นิ้ว
เต่าแพนเค้ก มีกระดองที่แบนราบอ่อนนุ่ม และมีน้ำหนักเบา ทำให้เคลื่อนไหวได้อย่างคล่องแคล่วว่องไวผิดไปจากเต่าบกชนิดอื่น ๆ พบกระจายพันธุ์บริเวณโขดหินในพื้นที่แห้งแล้ง มีสภาพกึ่งทะเลทราย หรือบนภูเขาสูง โดยอาจพบได้บนความสูงระหว่าง 100-6,000 ฟุต จากระดับน้ำทะเล ในแทนซาเนียและเคนยา กินพืชและผักชนิดต่าง ๆ เป็นอาหาร โดยเฉพาะหญ้าและผลไม้ที่ร่วงหล่นบนพื้น
นอกจากนี้แล้ว เต่าแพนเค้ก ยังสามารถที่จะเอาลำตัวเข้าหลบซ่อนในซอกหินได้เพื่อหนีศัตรูตามธรรมชาติ ด้วยกระดองที่แบน และเมื่ออยู่ในซอกหินแล้ว สามารถที่จะขยายตัวให้ใหญ่ขึ้นได้ เพื่อไม่ให้ศัตรูลากออกมา ด้วยการสูดอากาศเข้าไปในลำตัว
เต่าแพนเค้ก เป็นเต่าที่ปีนป่ายเก่ง และนิยมเลี้ยงเป็นสัตว์เลี้ยง
ปลาหมอเท็กซัสเขียว
ปลาหมอเท็กซัสเขียว (; ) ปลาน้ำจืดกระดูกแข็งชนิดหนึ่ง ในวงศ์ปลาหมอสี (Cichlidae)
ปลาหมอเท็กซัสเขียว ลักษณะคือ มีลักษณะเด่นเป็นปื้นสีดำหรือมาร์คกิ้ง ที่ลำตัวประมาณ 1-3 จุด และมีจุดกลมเล็ก ๆ คล้ายมุกกระจายทั่วตัว สีลำตัวออกเขียวหรือสีฟ้า ตัวผู้มีส่วนหัวที่โหนกนูน
เป็นปลาหมอสีชนิดหนึ่งที่มีนิสัยก้าวร้าวหวงถิ่น มีขนาดโตเต็มที่ประมาณ 6-10 นิ้ว พบกระจายพันธุ์ในตอนเหนือของประเทศเม็กซิโก ในแม่น้ำเวอร์เต้ตามปากแม่น้ำพีนูโกที่ลาดลงสู่มหาสมุทรแอตแลนติก
ปลาหมอเท็กซัสเขียว นิยมเลี้ยงเป็นปลาสวยงามทั่วไป ในประเทศไทยมีการเลี้ยงกันมาไม่ต่ำกว่า 20 ปี และเป็นปลาที่ได้รับการพัฒนาสายพันธุ์หรือผสมข้ามพันธุ์กับปลาหมอเท็กซัสในสกุลเดียวกัน เช่น ปลาหมอเท็กซัส ("H. cyanoguttatus") หรือผสมกับปลาหมอสีในสกุล "Amphilophus" ซึ่งต่างสกุลกัน เป็นปลาสายพันธุ์ใหม่ที่มีความสวยงามขึ้นและมีพื้นลำตัวสีแดงสด คือ ปลาหมอเท็กซัสแดง
ปลาหมอเฮโรส
ปลาหมอเฮโรส () เป็นสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ในวงศ์ย่อย Cichlasomatinae ใช้ชื่อสกุลว่า "Heros" (/เฮ-โรส/) ซึ่งมาจากภาษากรีก (ἥρως) หมายถึง "วีรบุรุษ" หรือ "ฮีโร่" ในภาษาอังกฤษ ตั้งชื่อสกุลโดย โยฮานน์ ยาค็อบ แฮ็คเคล นักสัตววิทยาชาวออสเตรีย
ปลาหมอสีในสกุลนี้ มีรูปร่างโดยรวม คือ กลมรี ลำตัวแบนข้างมาก หน้าผากลาดโค้งลงมากถึงปาก ปากมีขนาดเล็ก ภายในปากมีฟันเรียงรายอยู่มากมาย ในตัวเต็มวัยหน้าผากจะมีลักษณะโหนกนูนเล็กน้อย ดวงตามีขนาดใหญ่อยู่ด้านข้างของส่วนหน้า หากมองด้านตรงจะเห็นดวงตาปูดออกมาเล็กน้อย
มีขนาดโตเต็มที่ประมาณ 10-12 นิ้ว แพร่กระจายพันธุ์ในลุ่มแม่น้ำสายใหญ่ ๆ ในทวีปอเมริกาใต้ เช่น แม่น้ำโอรีโนโก, แม่น้ำอเมซอน ในแหล่งน้ำสภาพที่นิ่ง ลึก และมีวัสดุต่าง ๆ ให้หลบซ่อนตัว เช่น ตอไม้หรือโขดหิน
เป็นปลาที่ใช้บริโภคกันในท้องถิ่น และนิยมเลี้ยงเป็นปลาสวยงาม มีการเพาะขยายพันธุ์ต่าง ๆ มากมาย จนได้สีที่สวยกว่าปลาที่มีอยู่ดั้งเดิมในธรรมชาติ
โบสถ์ปาไว
โบสถ์ปาไว () หรือ รู้จักกันในชื่อ โบสถ์แผ่นดินไหว (“Earthquake Baroque” church) ตั้งอยู่ที่ Ilocos Norte ประเทศฟิลิปปินส์ เริ่มก่อสร้างในปี ค.ศ. 1694 และเสร็จสมบูรณ์ในปี ค.ศ.1894 หอระฆังสร้างขึ้นจากหินปะการัง ตั้งอยู่ห่างจากตัวโบสถ์ เพื่อความปลอดภัยหากเกิดแผ่นดินไหวหรือพายุไต้ฝุ่น นอกจากนี้ยังใช้หอระฆังเป็นหอสังเกตการณ์ในช่วงการปฏิวัติฟิลิปปินส์ปีค.ศ.1896และระหว่างสงครามโลกครั้งที่ 2 ตัวอาคารได้รับความเสียหายจากแผ่นดินไหวในปี ค.ศ.1865 และปี ค.ศ.1885
ในปี ค.ศ.2000 มีการขุดพบหลักฐานทางโบราณคดียุคก่อนประวัติศาสตร์ เช่น โครงกระดูก และเครื่องปั้นดินเผา ในบริเวณโบสถ์ ปัจจุบันได้นำไปแสดงไว้ที่พิพิธภัณฑสถานแห่งชาติ อดีตประธานาธิบดีเฟอร์ดินานด์ มาร์กอส ได้ประกาศให้โบสถ์ปาไว เป็นสมบัติของชาติ เป็นหนึ่งในสี่โบสถ์บาร็อคของฟิลิปปินส์ (Baroque Churches of the Philippines) ที่ได้รับการขึ้นทะเบียนมรดกโลกจากองค์การยูเนสโก ตัวโบสถ์เป็นศิลปะผสมระหว่างแบบกอทิก บาร็อค และได้รับอิทธิพลของศิลปะแบบจีนและชวา สร้างจาก อิฐ หินปะการัง และไม้แปรรูป
วงศ์ย่อยปลาพีค็อกแบส
วงศ์ย่อยปลาพีค็อกแบส () เป็นวงศ์ย่อยของปลาน้ำจืดในวงศ์ปลาหมอสี (Cichlidae) ใช้ชื่อวิทยาศาสตร์ว่า Cichlinae (/ซิค-ลิค-เน่/)
เป็นปลากินเนื้อ ที่มีขนาดแตกต่างออกไปตั้งแต่ 1 เมตร จนถึงขนาดเพียงไม่กี่เซนติเมตร มีลำตัวเรียวยาว กรามแข็งแรง กระจายพันธุ์ในทวีปอเมริกาใต้ แบ่งออกเป็นสกุลต่าง ๆ ได้ 3 สกุล ดังนี้
ปลาพีค็อกแบส
ปลาพีค็อกแบส () เป็นสกุลของปลาน้ำจืดขนาดกลางจนถึงขนาดใหญ่ ในวงศ์ปลาหมอสี (Cichlidae) โดยชื่อสามัญที่ว่า "Peacock bass" ที่หมายถึง "ปลากะพงนกยูง" นั้นมาจากลักษณะของลวดลายตามลำตัวและโคนครีบหางที่เป็นจุดสีทึบขนาดใหญ่คล้ายกับรำแพนหางของนกยูง โดยเฉพาะโคนครีบหางทั้ง 2 ข้าง
ใช้ชื่อสกุลว่า "Cichla" (/ซิค-คลา/) ซึ่งมาจากภาษากรีก (Kichle) หมายถึง "ปลาทะเลที่มีฟันแหลมและสีสวยแถบทะเลเขตร้อน"
มีลักษณะลำตัวทั่วไป มีส่วนหัวขนาดใหญ่ ริมฝีปากหนา ลำตัวยาว พื้นลำตัวเป็นสีเขียวอมส้ม เป็นปลาที่ดวงตาขนาดใหญ่ และสายตาดี มีพละกำลังมากมาย เป็นปลากินเนื้อที่มีขนาดกลางจนถึงขนาดใหญ่ โดยชนิดที่ใหญ่ที่สุด อาจยาวได้ถึง 30 นิ้ว จัดเป็นปลากินเนื้อน้ำจืดที่มีขนาดใหญ่ที่สุดจำพวกหนึ่งที่พบได้ในทวีปอเมริกาใต้
ขณะที่ยังเป็นลูกปลาวัยอ่อนอยู่ จะมีสีอ่อนกว่าปลาที่เต็มวัย และมีแถบสีดำขนานกับลำตัวของตั้งแต่แก้มไปจนถึงหาง เมื่อโต แถบดังกล่าวจะหายไป
กระจายพันธุ์ในแม่น้ำสายหลักต่าง ๆ ในทวีปอเมริกาใต้ เช่น แม่น้ำโอรีโนโก และแม่น้ำอเมซอน เป็นต้น
เดิมได้มีการจำแนกออกเป็นชนิดต่าง ๆ ได้ 5 ชนิด โดยใช้เกณฑ์พิจารณาจากลวดลายและโครงสร้างของร่างกาย ได้แก่ต่อมา ในปี ค.ศ. 2006 ได้มีการศึกษาใหม่และจำแนกใหม่ เพิ่มออกเป็น 15 ชนิด ได้แก่ด้วยความที่เป็นปลาขนาดใหญ่ จึงเป็นปลาที่ใช้บริโภคกันในท้องถิ่น จัดเป็นปลาเศรษฐกิจ และนิยมตกกันเป็นเกมกีฬา อีกทั้งยังนิยมเลี้ยงเป็นปลาสวยงาม ซึ่งหลายชนิดสามารถเพาะขยายพันธุ์ได้แล้ว จนกลายเป็นชนิดพันธุ์ต่างถิ่นในบางพื้นที่
ปลาหมอออสเซลาริส
ปลาหมอออสเซลาริส (; ) ปลาน้ำจืดขนาดกลางค่อนไปทางใหญ่ชนิดหนึ่ง ในวงศ์ปลาหมอสี (Cichlidae)
มีรูปร่างยาวปานกลาง ลำตัวแบนข้างเหมือนปลากะพง ริมฝีปากหนา มีกรามแข็งแรง ดวงตากลมโต เมื่อขนาดโตเต็มที่แล้วจะมีโหนกขึ้นบริเวณส่วนหัวด้านบน พื้นลำตัวมีสีเหลืองเขียวอมส้ม มีลักษณะเด่น คือ มีแถบสีดำที่ลำตัวและโคนหาง และมีจุดสีดำเหนือแผ่นปิดเหงือก และที่บริเวณครีบอก
มีขนาดโตเต็มที่ยาวได้ถึง 75 เซนติเมตร กระจายพันธุ์ในแหล่งน้ำขนาดใหญ่ในหลายประเทศในทวีปอเมริกาใต้ เป็นปลาที่กินปลาขนาดเล็ก และสัตว์น้ำต่าง ๆ เป็นอาหาร รวมถึงแมลงด้วย
เป็นปลาที่นิยมตกกันเป็นเกมกีฬา ใช้บริโภคเป็นปลาเศรษฐกิจในท้องถิ่น และนิยมเลี้ยงเป็นปลาสวยงาม ซึ่งปัจจุบันได้เพาะขยายพันธุ์ได้เป็นที่สำเร็จแล้ว จนกลายเป็นปัญหาทางสิ่งแวดล้อมในเรื่องชนิดพันธุ์ต่างถิ่นเช่น สหรัฐอเมริกา, ญี่ปุ่น, สิงคโปร์, มาเลเซีย และประเทศไทย ซึ่งปลาสามารถที่จะปรับตัวและแพร่ขยายพันธุ์ได้เองในธรรมชาติ โดยตัวเมียสามารถวางไข่ได้ครั้งละ 5,000 ถึง 15,000 ฟอง
ปลาโอรีโนโกพีค็อกแบส
ปลาโอรีโนโกพีค็อกแบส (; ชื่อท้องถิ่น: Tucanare; ) ปลาน้ำจืดขนาดกลางค่อนไปทางใหญ่ชนิดหนึ่ง ในวงศ์ปลาหมอสี (Cichlidae)
มีรูปร่างคล้ายกับปลาหมอออสเซลาริส ("C. ocellaris‎") ที่อยู่ในสกุลเดียวกัน ต่างกันที่ปลาโอรีโนโกพีค็อกแบสจะไม่มีแถบสีดำที่ลำตัว และไม่มีจุดสีดำที่เหนือแผ่นปิดเหงือก
มีขนาดโตเต็มที่ได้ 61.7 เซนติเมตร แพร่กระจายพันธุ์เฉพาะแม่น้ำโอรีโนโก ในประเทศเวเนซุเอลา และโคลอมเบีย และแม่น้ำริโอเนโกร ในประเทศบราซิล โดยพบกระจายอยู่ทั้งในบริเวณที่ใกล้ชายฝั่ง และในร่องน้ำลึก รวมทั้งบึงที่มีส่วนติดต่อกับแม่น้ำสายใหญ่ด้วย ค่าความเป็นกรดเป็นด่างของน้ำที่ปลาอาศัยอยู่ที่ระหว่าง 5.5-6.5 pH อุณหภูมิประมาณ 27-23 องศาเซลเซียส
จากการศึกษาพบว่า ปลาโอรีโนโกพีค็อกแบสกินอาหารหลัก คือ ปลาในกลุ่มปลาคาราซิน และแมลง รวมถึงสัตว์น้ำมีกระดองแข็งด้วย
เป็นปลาอีกชนิดหนึ่งที่นิยมตกกันเป็นเกมกีฬา เป็นปลาที่ใช้บริโภค โดยพบขายในตลาดสดท้องถิ่น และเลี้ยงเป็นปลาสวยงาม
โอมาร์ มาลากอน
โอมาร์ พูเอนเตส มาลากอน (; 3 เมษายน ค.ศ. 1956 — ) เป็นหัวหน้าสตาฟฟ์โค้ชชาวคิวบา ที่ให้การช่วยเหลือและฝึกซ้อมแก่นักมวยสากลสมัครเล่นทีมชาติไทย ตั้งแต่สมัยโอลิมปิกฤดูร้อน 2008 และมีส่วนช่วยนักกีฬามวยสากลสมัครเล่นทีมชาติไทยในโอลิมปิกทุกราย ทั้งสายลม อาดี, ฉัตรชัย บุตรดี และแก้ว พงษ์ประยูร โดยก่อนการชกแต่ละครั้ง มาลากอนมักหยิบสร้อยไม้กางเขนขึ้นมาเพื่ออธิษฐานต่อสิ่งศักดิ์สิทธิ์ร่วมกับชาวไทย และเป็นหนึ่งในผู้ที่ไม่ยอมรับคำตัดสินของกรรมการเมื่อครั้งที่ แก้ว เป็นฝ่ายแพ้ โจว ซื่อหมิง นักมวยชาวจีนในรอบชิงชนะเลิศมวยสากลสมัครเล่นรุ่นไลท์ฟลายเวท ในโอลิมปิกฤดูร้อน 2012 รวมทั้งต้องการประกาศให้รู้ว่า แก้ว พงษ์ประยูร สมควรเป็นฝ่ายชนะ ทั้งนี้ มาลากอนได้รับความประทับใจจากชาวไทยหลายคนในระดับเดียวกันกับเกียรติพงษ์ รัชตเกรียงไกร โค้ชวอลเลย์บอลหญิงทีมชาติไทย และชเว ยองซอก โค้ชเทควันโดทีมชาติไทยชาวเกาหลี
พ.ศ. 2556 โอมาร์ มาลากอน ทำหน้าที่เป็นหัวหน้าผู้ฝึกสอนนักมวยสากลสมัครเล่นทีมชาติไทย ในการแข่งมวยสากลสมัครเล่นชิงแชมป์โลก "ไอบาเวิลด์บ็อกซิ่งแชมเปียนชิพ 2013" ที่จัดขึ้น ณ ประเทศคาซัคสถาน
ในปี พ.ศ. 2558 โอมาร์ถูกสมาคมมวยสากลแห่งประเทศไทย ปลดออกจากตำแหน่งหัวหน้าผู้ฝึกสอนโดยลดตำแหน่งลงมาเพียงผู้ฝึกสอน เนื่องจากโอมาร์กระทำการขัดกับนโยบายของสมาคมฯโดยปล่อยให้นักมวยสากลสมัครเล่นทีมชาติไทยชุดเอและบีที่ทำการแข่งขันมวยสากลสมัครเล่นนานาชาติ ชิงถ้วยพระราชทานพระบาทสมเด็จพระเจ้าอยู่หัวฯ ที่เมืองพัทยา จังหวัดชลบุรี ที่เข้าชิงกันเองและปล่อยให้ชกกันแบบไม่เต็มที่
ปลาหมอเทเมนซิส
ปลาหมอเทเมนซิส (; ชื่อพื้นเมือง: Tucanare; ) ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)
มีลักษณะเหมือนกับปลาพีค็อกแบสชนิดอื่น ๆ แต่มีลำตัวที่เพรียวยาวกว่า มีลักษณะเด่นที่แตกต่างไปจากปลาชนิดอื่น ๆ อย่างเห็นได้ชัด คือ มีสีสันไม่สดใสเท่า แต่มีจุดประสีขาวเห็นชัดเจนตลอดทั้งตัว ขณะที่โคนครีบหางมีจุดสีดำขนาดใหญ่เหมือนปลาพีค็อกแบสทั่วไป ขณะที่ยังเป็นลูกปลาขนาดเล็กจะมีลายแถบยาวสีดำคาดกลางลำตัวตามแนวยาว
ปลาหมอเทเมนซิส มีความยาวโดยเฉลี่ย 75 เซนติเมตร แต่มีรายงานว่าพบขนาดใหญ่ที่สุดถึง 1 เมตร น้ำหนักถึง 12 กิโลกรัม ปลาเมื่อมีขนาดได้ 60 เซนติเมตร จะมีน้ำหนัก 2 กิโลกรัม นับเป็นชนิดที่มีขนาดใหญ่ที่สุด และมีอัตราการเจริญเติบโตที่เร็วที่สุดในบรรดาปลาพีค็อกแบสทั้งหมด
พบกระจายพันธุ์ในลุ่มแม่น้ำอเมซอน, ริโอเนโกร, อูทูม่า และโอรีโนโก ในทวีปอเมริกาใต้
นิยมตกเป็นเกมกีฬา และเลี้ยงเป็นปลาสวยงาม
ยัยนี่โดนใจซุปตาร์
รักสุดใจกับนายซุปตาร์ (; ) เป็นละครแนวรักโรแมนติก-คอมเมดี้ ออกอากาศทางสถานีโทรทัศน์ของเกาหลีช่อง MBC เป็นเรื่องราวเกี่ยวกับความรักที่เกิดขึ้นระหว่างนักร้องตกกระป๋องกับดารายอดนิยมอันดับหนึ่งของเกาหลี ต๊กโก จิน ชายหนุ่มผู้ซึ่งเป็นดาวดังของวงการ กับ กู เอจอง นักร้องหญิงเกิร์ลกรุ๊ปวง “Treasure Girls” ที่เคยโด่งดังในอดีตแต่บัดนี้กลับถูกลืม
ต๊กโก จิน ซุปเปอร์สตาร์หนุ่มชื่อดัง และ กู เอจอง นักร้องสาวจากวงเกิร์ลกรุ๊ปชื่อดังในอดีตอย่าง “Treasure Girls” ได้เข้ามาจับคู่กันในรายการวาไรตี้แต่งงานหลอกๆ (ประมาณ We Got Married) โดยการช่วยเหลือของ กู เอฮวาน ผู้ที่เป็นทั้งพี่ชายแท้ๆและผู้จัดการส่วนตัว เพื่อหวังให้ผู้เป็นน้องกลับมามีชื่อเสียงโด่งดังเหมือนแต่ก่อน แต่การดำเนินรายการก็ไม่ได้ราบรื่นนัก เพราะทั้งจินและเอจอง ดูเหมือนจะเป็นคู่กัดกันเสียมากกว่าคู่รัก โดยมี คัง เซรี อดีตเพื่อนร่วมวงของ กู เอจอง และยังเป็นแฟนเก่าของจิน ยุน พิลจู แพทย์หนุ่มแผนโบราณ ที่ไม่เคยสนใจดาราหรือวงการบันเทิงเลย แต่เมื่อเขาได้มาเจอกับ เอจอง ก็ทำให้เขาเกิดตกหลุมรักเธอขึ้นมา จนทำให้กลายมาเป็นรักสามเส้าระหว่างซุปเปอร์สตาร์ทั้ง 3 คนอย่างคาดไม่ถึง ….เขาคือท็อปสตาร์อันดับหนึ่ง ผู้ชายเซ็กซี่ที่ได้รับความนิยมอย่างท่วมท้น ในวัยเด็กเขาเคยผ่าตัดเปลี่ยนหัวใจเทียม และพ้นจากความตายอย่างไม่น่าเชื่อ เขาเคยคบกับ คัง เซรี แต่ทว่าตอนนี้เขาบังเอิญถูกจับคู่กับ กู เอจอง ในรายการแต่งงานหลอกๆ ตอนแรกเขากับเธอมักเป็นคู่กัดมากกว่าคู่รัก แต่นานวันความน่ารักของเธอกลับค่อยๆ ละลายใจเขาอดีตสมาชิกวงเกิร์ลกรุ๊ปชื่อดังอย่าง “Treasure Girls” เมื่อสิบปีที่แล้ว ในบรรดาสมาชิกภายในวง เธอคือผู้ที่เจิดจรัสและได้รับความนิยมที่สุด แต่มาบัดนี้เธอกลับกลายเป็นดาราตกกระป๋อง จนวันหนึ่งเธอบังเอิญไปเล่นรายการแต่งงานแบบหลอกๆ โดยการวางแผนของ กู เอฮวาน ผู้เป็นพี่ชายและผู้จัดการส่วนตัว และถูกจับคู่กับ ต๊กโก จิน ชายที่ได้ชื่อว่าดังที่สุดในประเทศ ทั้งคู่ไม่ค่อยเหมือนคู่รักแต่เป็นคู่กัดมากกว่า แต่ทว่าเธอกลับรู้สึกมีความสุขเมื่อได้เดินร่วมทางไปกับเขาแพทย์แผนโบราณ ผิวพรรณดี หน้าตาท่าทางเรียบร้อย ผู้ที่ไม่เคยสนใจหรือดูแลรักษาดารามาก่อนเลย เขาเป็นคนยึดมั่นและไม่สนใจเรื่องอื่นๆ นอกจากการค้นคว้าวิจัยเกี่ยวกับวิชาแพทย์แผนโบราณ ยิ่งไปกว่านั้น เขายังมีงานอดิเรกเพียงอย่างเดียวในช่วงวันหยุดสุดสัปดาห์ คือการออกตามหาสมุนไพรใหม่ๆ ตามแหล่งธรรมชาติและเอามาวิจัย แต่ทว่าเขาก็เริ่มเปลี่ยนไปเมื่อได้มาพบกับ กู เอจอง อดีตสมาชิกเกิร์ลกรุ๊ปสาวสวยรวยเสน่ห์ อดีตนักร้องสมาชิกเกิร์ลกรุ๊ป วง “Treasure Girls” ซึ่งเพื่อนร่วมวงกับ กู เอจอง และมีผู้จัดการเดียวกันคือ กู เอฮวาน ในอดีตเธอถูกเอจองบดบังรัศมีไปซะหมด แต่ทว่ามาบัดนี้เธอกลับได้รับความสนใจอย่างมากจากแฟนๆ ซึ่งนั่นทำให้เธอได้กลายเป็นพิธีกรรายการจับคู่ อย่างไรก็ตามเซรีกลับรู้สึกอิจฉาเอจอง เมื่อพบว่าอดีตแฟนของเธออย่าง ต๊กโก จิน และ ยุน พิลจู ให้ความสนใจในตัวของเอจอง
คิกาลี
คิกาลี (Kigali) เป็นเมืองหลวงและเมืองที่ใหญ่ที่สุดของประเทศรวันดา มีประชากรเกือบ 1 ล้านคน (ค.ศ. 2009) ตั้งอยู่เกือบใจกลางของประเทศ เป็นเมืองศูนย์กลางเศรษฐกิจ วัฒนธรรม และการเดินทาง เป็นเมืองหลวงของประเทศในปี ค.ศ. 1962 เป็นเมืองที่พักและทำงานของประธานาธิบดีแห่งรวันดา
เอ็กซ์โป 2012
เอ็กซ์โป 2012 หรือชื่อทางการ เอ็กซ์โป 2012 ยะซู ประเทศเกาหลีใต้ () เป็นการแสดงนิทรรศการนานาชาติ ที่ได้รับการรับรองโดยองค์การนิทรรศการนานาชาติ (BIE) ซึ่งจัดขึ้นระหว่างวันที่ 12 พฤษภาคม ถึง 12 สิงหาคม พ.ศ. 2555 ที่เมืองยะซู ประเทศเกาหลีใต้ โดยมีธีมของเอ็กซ์โปในรูปแบบ "มหาสมุทรและชายฝั่งแบบมีชีวิต" พร้อมด้วยธีมย่อยของ "การอนุรักษ์และการพัฒนาที่ยั่งยืนของมหาสมุทรและชายฝั่ง", "แหล่งเทคโนโลยีใหม่" และ "กิจกรรมทางทะเลแบบสร้างสรรค์" โดยมีผู้เข้าร่วมกว่า 100 ประเทศรวมถึงองค์กรนานาชาติ และผู้เข้าเยี่ยมชมร่วม 8 ล้านคนการเป็นเจ้าภาพ สถานที่จัดงานจะต้องได้รับคะแนนมากกว่า 2/3 เสียงโดยประเทศสมาชิก BIE ในรอบแรกของการโหวต ในแต่ละรอบของการโหวต สถานที่จัดงานที่ได้รับการโหวตน้อยที่สุดจะได้รับการคัดออก และจะมีการโหวตเพิ่มในสถานที่จัดงานที่เหลืออยู่
ซานติ กาซอร์ลา
ซานติ กาซอร์ลา กอนซาเลซ (; เกิดเมื่อวันที่ 13 ธันวาคม ค.ศ. 1984) เป็นนักฟุตบอลชาวสเปน เล่นให้กับอาร์เซนอลในพรีเมียร์ลีก ตำแหน่งปีก สามารถเล่นได้ทั้ง 2 ฝั่ง กาซอร์ลามักได้รับกล่าวถึงในด้านความเร็วและความสามารถในการเปลี่ยนจังหวะการเล่นเกม โดยใช้เวลาส่วนมากในการเล่นกับบียาร์เรอัล ในลาลีกา โดยลงเล่น 253 นัด ยิงประตูได้ 39 ประตู ใน 9 ฤดูกาล
กาซอร์ลาเป็นหนึ่งในผู้เล่นของทีมชาติสเปน ในยูโร 2008 และยูโร 2012 ซึ่งได้ช่วยให้ทีมชนะในการแข่งขันทั้ง 2 ครั้ง
ในพรีเมียร์ลีก ฤดูกาล 2014–15 นัดที่ 22 ที่อาร์เซนอลพบกับแมนเชสเตอร์ซิตี ซึ่งเป็นรองจ่าฝูงในตารางคะแนน ที่สนามอัลติฮัตสเตเดียม กาซอร์ลาเล่นได้อย่างยอดเยี่ยมมาก โดยเป็นผู้ยิงลูกโทษให้กับทีมในนาทีที่ 22 และเป็นผู้ยิงลูกฟรีคิกที่ออลีวีเย ฌีรู วิ่งเข้ามาโหม่งเป็นประตูที่ 2 ให้กับอาร์เซนอล ในนาทีที่ 66 เมื่อจบการแข่งขันอาร์เซนอลชนะไป 0-2 นับเป็นครั้งแรกในรอบ 4 ปีด้วยที่อาร์เซนอลเอาชนะทีมที่อยู่ในอันดับ 4 ทีมแรกของตารางคะแนน ในการแข่งขันนัดเยือน
ในฤดูกาล 2015–16 นัดที่ 13 อาร์เซนอลเป็นฝ่ายบุกไปเยือนเวสต์บรอมมิชอัลเบียน ที่สนามเดอะฮอว์ทอนส์ กาซอร์ลายิงลูกจุดโทษพลาดในท้ายการแข่งขัน ด้วยการลื่นเสียจังหวะ เป็นผลให้อาร์เซนอลเป็นฝ่ายแพ้ไป 2–1
กรันตูริสโม (วิดีโอเกม)
กรันตูริสโม (; ) หรือ GT เป็นเกมจำลองการขับรถยนต์เสมือนจริง ออกแบบโดยคาซูโนริ ยามาอูจิ กรันตูริสโม ได้รับการพัฒนาและจัดจำหน่ายโดยโซนี่คอมพิวเตอร์เอ็นเตอร์เทนเมนต์ ได้วางจำหน่ายในปี 1997 สำหรับเพลย์สเตชัน ซึ่งกลุ่มการพัฒนาของเกมได้ก่อตั้งขึ้นเป็นบริษัทโพลีโฟนีดิจิตัลในปี 1998 หลังจากใช้เวลาห้าปีในการพัฒนา ได้รับการเปิดเผยต่อสาธารณะและการวิจารณ์ได้เป็นอย่างดี รวมยอดขายได้ 10,850,000 ชุดทั่วโลกของวันที่ 30 เมษายน ศ.ค. 2008 และคะแนนเฉลี่ยจาก 95% ใน GameRankings' ที่ได้รวบรวม
เรด (อัลบัมเทย์เลอร์ สวิฟต์)
เรด () เป็นสตูดิโออัลบั้มลำดับที่ 4 ของนักร้องนักแต่งเพลงชาวอเมริกัน เทย์เลอร์ สวิฟต์ อัลบั้มวางจำหน่ายเมื่อวันที่ 22 ตุลาคม ค.ศ. 2012 ผ่านสังกัดบิกแมชีนเรเคิดส์ ชื่ออัลบั้มมีแรงบันดาลใจจาก "ความสัมพันธ์กึ่งเป็นพิษ" (semi-toxic relationships) ที่สวิฟต์ประสบในระหว่างการทำอัลบั้ม สวิฟต์กล่าวถึงอารมณ์ดังกล่าวว่า "อารมณ์สีแดง" เนื่องจากความเข้มข้นและวุ่นวาย อัลบั้ม"เรด"ให้สัมผัสถึงรูปแบบความรักและความอกหักที่เป็นเอกลักษณ์ของสวิฟต์ จากมุมมองที่เป็นผู้ใหญ่ขณะที่ยังมีเนื้อหาแบบอื่น เช่น ความมีชื่อเสียง และความกดดันจากการเป็นจุดสนใจของประชาชน ในอัลบั้ม สวิฟต์ยังได้ร่วมมือกับโปรดิวเซอร์เพลงมากมาย และนักร้องรับเชิญอย่างแกรี ไลต์บอดี จากวงสโนว์พาโทรล และเอ็ด ชีแรน และมีการทดลองทำดนตรีแนวใหม่ที่สวิฟต์ยังไม่เคยทำมาก่อนด้วย สวิฟต์ปิดทัวร์คอนเสิร์ตสนับสนุนอัลบั้ม เดอะเรดทัวร์ เมื่อวันที่ 12 มิถุนายน ค.ศ. 2014 กลายเป็นทัวร์คอนเสิร์ตของศิลปินคันทรีที่ทำรายได้สูงสุดตลอดกาล ทำรายได้ได้ 150 ล้านดอลลาร์สหรัฐ
สวิฟต์ได้เสนอชื่ออัลบั้ม"เรด"เข้าชิงรางวัล และได้รับรางวัลมากมาย นักวิจารณ์ชื่นชมสวิฟต์ในเรื่องความหลากหลายในฐานะนักดนตรีและชื่นชมการทดลองทำแนวเพลงใหม่ แตกต่างจากเพลงคันทรีเดิม ๆ ของเธอ ในงานประกาศรางวัลแกรมมีครั้งที่ 56 อัลบั้ม"เรด"ได้เข้าชิงรางวัลอัลบั้มเพลงคันทรียอดเยี่ยม เป็นอัลบั้มที่สามติดต่อกันกันที่ได้เข้าชิงรางวัลดังกล่าว และรางวัลอัลบั้มเพลงยอดเยี่ยม เป็นครั้งที่สองที่เข้าชิงรางวัลดังกล่าว ทำให้สวิฟต์เป็นศิลปินคันทรีคนแรกที่ได้เข้าชิงรางวัลอัลบั้มแห่งปีสองครั้งในคริสต์ทศวรรษ 2010
อัลบั้ม"เรด" เปิดตัวที่อันดับที่หนึ่งบนชาร์ตบิลบอร์ด 200 เป็นอัลบั้มที่สามติดต่อกัน ยอดขายสัปดาห์แรกทำได้ 1.21 ล้านอัลบั้ม เป็นอัลบั้มที่สามของศิลปินคันทรีที่เปิดตัวสูงสุดในประวัติศาสตร์ และเป็นอัลบั้มที่ขายได้เร็วที่สุดในรอบทศวรรษ อัลบั้มทำยอดขายอัลบั้มเพลงคันทรีในสัปดาห์แรกได้สูงสุดตลอดกาล สถิติเก่าที่ทำไว้คือการ์ธ บรุกส์ อัลบั้ม"เรด"เป็นอัลบั้มที่ 18 ในประวัติศาสตร์สหรัฐอเมริกาที่ขายได้ 1 ล้านอัลบั้มภายในสัปดาห์เดียว อัลบั้มยังขึ้นอันดับหนึ่งครั้งแรกในประเทศต่าง ๆ ได้แก่ สหราชอาณาจักร ออสเตรเลีย แคนาดา ไอร์แลนด์ และนิวซีแลนด์ และติดสิบอันดับแรกในหลายประเทศ เช่น จีน
อัลบั้มขายได้ 6 ล้านอัลบั้มทั่วโลก นับถึงเดือนสิงหาคม ค.ศ. 2014 ทำให้อัลบั้ม"เรด"เป็นอัลบั้มเพลงคันทรีที่ขายดีที่สุดใน ค.ศ. 2012 ทำให้เป็นอัลบั้มที่สามที่ขายดีที่สุดและเป็นอัลบั้มที่สองที่ขายดีกว่าแนวเพลงอื่น ๆ หลังจากออกจำหน่ายเพียงสองเดือน เป็นครั้งที่สี่ของสวิฟต์ที่ทำยอดขายอยู่ในสามอันดับสูงสุดได้ อัลบั้ม"เรด"ยังได้รับการรับรองระดับแพลตินัม 4 ครั้งจากสมาคมผู้ประกอบกิจการเพลงของสหรัฐอเมริกา (RIAA) เป็นอัลบั้มที่สี่ติดต่อกัน
การถอดเป็นอักษรโรมัน
22012543
ในทางภาษาศาสตร์ การถอดเป็นอักษรโรมัน () คือการถอดคำพูดหรือคำเขียนที่ใช้ระบบการเขียนต่าง ๆ เป็นอักษรโรมัน (ละติน) โดยสำหรับคำเขียนใช้การทับศัพท์ สำหรับคำพูดใช้การถอดเสียง ซึ่งสามารถแบ่งเป็นสองประเภทย่อยได้อีก คือการถอดเสียงตามหน่วยเสียง (phoneme) และ การถอดเสียงให้สอดคล้องกับการออกเสียง (phonetic)
วิธีการนี้แทนอักษรตัวหนึ่งของภาษานั้น ๆ ด้วยอักษรโรมัน แต่ไม่คำนึงถึงว่าผลสุดท้ายการออกเสียงจะออกมาเป็นเช่นไรเท่าไหร่นัก เพราะขึ้นอยู่กับการตีความของผู้อ่านเป็นสำคัญ ตัวอย่างเช่นคำว่า Tsunami ทำให้ผู้อ่านทราบพยางค์ของคะนะได้อย่างแม่นยำ แต่ยังคงต้องมีความรู้เพิ่มเติมเพื่อที่จะออกเสียงได้อย่างถูกต้อง ในกรณีนี้คือการรู้ว่า Tsu ออกเสียงเช่นไร
วิธีการนี้ทำให้ผู้อ่านโดยทั่วไปที่ไม่คุ้นเคยกับอักษรนั้น ๆ สามารถออกเสียงภาษาดั้งเดิมได้แม่นยำพอสมควร โดยการถอดเสียงตามแต่ละหน่วยเสียง และพยายามทำให้ผู้อ่านสามารถออกเสียงแต่ละหน่วยเสียงให้ใกล้เคียงกับหน่วยเสียงดั้งเดิมมากที่สุด
วิธีการนี้พยายามแทนทุกเสียงพูด (phone) ในภาษาดั้งเดิม โดยใช้ตัวอักษรพิเศษเพื่อพยายามถอดเสียงอย่างแม่นยำ แต่ข้อเสียคือทำให้ผู้อ่านทั่วไปไม่เข้าใจ ตัวอย่างเช่น สัทอักษรสากล
ตารางด้านล่างแสดงการถอดอักษรที่นิยมใช้มากที่สุดเป็นอักษรโรมัน อย่างไรก็ดียังมีวิธีการอีกหลายอย่างในการถอดเสียง
บัตรเดบิต
บัตรเดบิต (; ) เป็นบัตรพลาสติกซึ่งอำนวยให้ผู้ถือสามารถเข้าถึงบัญชีธนาคารของตน ณ สถาบันการเงินได้โดยทางอิเล็กทรอนิกส์ บัตรส่วนใหญ่ใช้ชำระราคาแทนเงินสดได้ โดยวิธีส่งข้อความไปยังธนาคารแม่ให้ถอนเงินจากบัญชีของผู้ถือแล้วโอนเข้าสู่บัญชีของผู้รับเงิน และบางบัตรใช้วิธีสะสมมูลค่า เพราะฉะนั้น บัตรเดบิตจึงต่างจากบัตรเครดิตตรงที่อย่างแรกผู้ถือต้องมีเงินอยู่ในบัญชีแล้ว แต่อย่างหลังผู้ถือค่อยชำระเงินจริงภายหลัง นอกจากนี้ ในบางกรณีมีการออกเลขบัญชีต้น (primary account number) สำหรับใช้เฉพาะบนอินเทอร์เน็ต จึงไม่มีบัตรเป็นตัวเป็นตนออกให้
อนึ่ง โดยปกติแล้ว บัตรเดบิตยังอำนวยบริการถอนเงินด่วน กล่าวคือ ทำหน้าที่เสมือนบัตรเอทีเอ็มในการถอนเงินสด ในหลาย ๆ ประเทศ มีการใช้บัตรเดบิตแพร่หลายถึงขนาดที่ลดการใช้เช็คหรือเงินสดไปทั้งหมดหรือบางส่วน และนับตั้งแต่กลางพุทธศตวรรษที่ 25 เป็นต้นมา บัตรเดบิตซึ่งออกในประเทศหนึ่งสามารถใช้ในอีกประเทศหนึ่งได้ รวมตลอดถึงใช้บนอินเทอร์เน็ตและสื่ออื่น เช่น โทรศัพท์ ก็ได้
ดาวิด ไอราเปเตียน
ดาวิด วาเลเรียวิช ไอราเปเตียน (David Valeryevich Ayrapetyan; ; เกิดเมื่อ 26 ตุลาคม พ.ศ. 2526) เป็นนักมวยสากลสมัครเล่นชาวรัสเซีย เริ่มมีชื่อเสียงเมื่อได้ครองแชมป์ยุโรปเมื่อ พ.ศ. 2549 และได้เหรียญเงินในการแข่งขันมวยสากลสมัครเล่นชิงแชมป์โลก
ในการแข่งขันมวยสากลสมัครเล่นชิงแชมป์โลก พ.ศ. 2550 ไอราเปเตียนชนะ Pal Bedak (27-18) ก่อนจะแพ้ โจว ซื่อหมิง23-6. (Results) ส่วนการแข่งขันครั้งถัดมาใน พ.ศ. 2552 เขาเข้าถึงรอบชิงชนะเลิศแต่แพ้ Serdamba Purevdorj จากมองโกเลียได้เพียงเหรียญเงิน ใน พ.ศ. 2554 เขาได้เหรียญทองแดงเมื่อแพ้ให้กับโจว ซื่อหมิงในรอบรองชนะเลิศ
ไอราเปเตียนเข้าแข่งขันกีฬาโอลิมปิกสองครั้ง โดยใน พ.ศ. 2551 เขาแพ้ Georgiy Chygayev ไม่ได้เหรียญรางวัลใดๆ ส่วนใน พ.ศ. 2555 เขาได้เหรียญทองแดงเมื่อแพ้แก้ว พงษ์ประยูรในรอบรองชนะเลิศ
สเปนดิงออลมายไทม์
"สเปนดิงออลมายไทม์" (Spending All My Time) เป็นซิงเกิลลำดับที่ 21 ของวง เพอร์ฟูม เป็นซิงเกิลแรกในสังกัด Perfume Records ในเครือ Universal Music Japan
โดยเพลง "Point" ถูกใช้เป็นเพลงประกอบโฆษณา "คิริน จูฮาอิ เฮียวเก็ทสึ ยาซาชิอิ คาจิทสึ โนะ 3%" และเพลง "Hurly Burly" ถูกใช้เป็นเพลงประกอบโฆษณา "คิริน จูฮาอิ เฮียวเก็ทสึ"
ยอดขายทั้งหมด: 104,424
อภัสนันท์ คุณสิงห์
อภัสนันท์ คุณสิงห์ ชื่อเล่น จีจี้ เข้าวงการบันเทิงจากเวทีประกวด Dream Star Search 2011 (ดรีมสตาร์เซิร์ท 2011) ได้รับรางวัลชนะเลิศฝ่ายหญิงและเซ็นสัญญาเป็นนักแสดงในสังกัดสปีดวัน ซึ่งมีจีระนันท์ มะโนแจ่ม และนวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง ไข่ลูกเขย ช่อง 7 และละคร แม่ปูเปรี้ยว ช่อง 7 โดยก่อนหน้านั้นเคยเข้าประกวด ไทยซูเปอร์โมเดล 2011
ดับเบิลยูดับเบิลยูอี '13
ดับเบิลยูดับเบิลยูอี '13 เป็นวิดีโอเกมมวยปล้ำอาชีพ ที่ผลิตโดย ยูกี โดยนำตัวละครของนักมวยปล้ำ ดับเบิลยูดับเบิลยูอี มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3, วี และเอกซ์บอกซ์ 360 โดยจำหน่ายเมื่อวันที่ 30 ตุลาคม ค.ศ. 2012 โดยภาคนี้เป็นภาคที่ 2 ของวิดีโอเกมของดับเบิลยูดับเบิลยูอี ต่อจากภาคดับเบิลยูดับเบิลยูอี '12 โดยเกมนี้จะเน้นในยุคแอตติจู๊ดของดับเบิลยูดับเบิลยูอี
การเลือกตั้งในกัมพูชา
การเลือกตั้งในกัมพูชามีสองระดับคือสมัชชาแห่งชาติ (ภาษาเขมร: រដ្ឋសភាជាតិ, Radhsphea) มีสมาชิก 123 คน มีวาระการดำรงตำแหน่ง 5 ปี และพฤฒสภา(ภาษาเขมร: ព្រឹទ្ធសភា, Sénat) มีสมาชิก 61 คน แต่งตั้งโดยพระมหากษัตริย์ตามคำแนะนำของพรรคการเมืองในสมัชชาแห่งชาติ กัมพูชาเป็นประเทศที่มีพรรคการเมืองเด่นพรรคเดียว คือพรรคประชาชนกัมพูชา
หลังจากมีการลงนามในสนธิสัญญาปารีส พ.ศ. 2534 ซึ่งถือเป็นการสิ้นสุดสงครามกลางเมืองและการรุกรานของต่างชาติ และการสิ้นสุดการมีกองกำลังติดอาวุธภายในประเทศ (เขมรแดง) เมื่อ พ.ศ. 2541 กัมพูชามีการเลือกตั้งเมื่อ พ.ศ. 2536 2541 และ 2546 การเลือกตั้งครั้งแรกจัดตั้งโดยอันแทค การเลือกตั้งระดับท้องถิ่นเกิดขึ้นครั้งแรกเมื่อเดือนกุมภาพันธ์ พ.ศ. 2545 และสภาชุมชนที่ได้รับเลือกนี้ไปเลือกสมาชิกพฤฒสภาในเดือนมกราคม พ.ศ. 2549
พรรคการเมืองที่มีความโดดเนในกัมพูชาในช่วงที่ผ่านมาได้แก่ พรรคประชาชนกัมพูชา พรรคฟุนซินเปก พรรคสมรังสี พรรคประชาชนกัมพูชาได้ชัยชนะในการเลือกตั้ง 27 กรกฎาคม พ.ศ. 2546 แต่ได้เสียงไม่ถึงสองในสามจึงไม่พอจัดตั้งรัฐบาล การจัดตั้งรัฐบาลเกิดขึ้นสำเร็จเมื่อ 15 กรกฎาคม พ.ศ. 2547 โดยเป็นรัฐบาลผสมระหว่างพรรคประชาชนกัมพูชา และพรรคฟุนซินเปก
ต้นปี พ.ศ. 2549 พรรคประชาชนกัมพูชาประสบความสำเร็จในการแก้รัฐธรรมนูญ ให้พรรคที่มีคะแนนเสียงมากกว่าร้อยละ 50 หรือพรรคที่มีเสียงส่วนใหญ่ในสมัชชาแห่งชาติได้จัดตั้งรัฐบาล ซึ่งเป็นการลดโอกาสในการจัดตั้งรัฐบาลผสมในอนาคต
แบรดีไคนิน
แบรดีไคนิน () คือ เพปไทด์ชนิดหนึ่งที่ร่างกายหลั่งออกมาเมื่อเกิดการกระทบกระเทือนหรือเกิดบาดแผล มีผลให้หลอดเลือดเกิดการขยายตัวและทำให้สารที่ก่อให้เกิดการอักเสบมาคั่งอยู่ที่บริเวณนี้ อีกทั้งยังทำให้ความดันเลือดลดต่ำลงด้วย โดยแบรดีไคนินถูกค้นพบในปี ค.ศ. 1948 โดย นักสรีรวิทยาและนักเภสัชวิทยาชาวบราซิล 
แบรดีไคนินประกอบด้วยกรดอะมิโน 9 ตัว มาเรียงกันเป็นสายเพปไทด์ ซึ่งลำดับของกรดอะมิโนประกอบด้วย Arg - Pro - Pro - Gly - Phe - Ser - Pro - Phe - Arg และมีสูตรเอ็มพิริคัล (empirical formula) คือ CHNO
แบรดีไคนิน มีผลกระตุ้น β-adrenergic receptor ที่ผนังเยื่อบุหลอดเหลือด (endothelium) ทำให้เพิ่มการสร้าง nitric oxide และ prostacyclin (PGI2) ซึ่งสารทั้งสองมีฤทธิ์ทำให้หลอดเลือดขยายตัว และยับยั้งการเกาะกลุ่มของเกล็ดเลือด
แพ ยง-จุน
แพ ยง-จุน (; ; 29 สิงหาคม ค.ศ. 1972 โซล ประเทศเกาหลีใต้ —) เป็นนักแสดงชายชาวเกาหลีใต้ มีชื่อเสียงจากละครชุดเรื่อง "Winter Love Song (เพลงรักในสายลมหนาว) " โดยนำแสดงร่วมกับ ชเว จี-อู
แพ ยง-จุนมีชีวิตวัยเด็กที่เหมือนเด็กทั่วไป แม่เป็นแม่บ้าน แถมเคร่งในศาสนาคริสต์นิกายคาทอลิกมาก คุณพ่อที่เป็นพนักงานบริษัทก็มักจะสอนให้เขารู้จักรับผิดชอบครอบครัว ในวัยเด็กของเขาเป็นเด็กชายขี้สงสัยที่มักรื้อของเล่นมาประกอบใหม่เพื่อศึกษาถึงกลไกของมัน เขาไม่ชอบพูดคุยกับคนแปลกหน้า และเกลียดการถูกหยิกแก้มเป็นที่สุด และหากใครพูดว่าเขาน่ารักเขาจะเกิดอาการอยากอัดคน ๆ นั้นทีเดียว
เขาเคยเรียนเปียโนเล็กน้อยในระหว่างเรียนอยู่ชั้นประถม แต่พ่อของเค้าบังคับให้เรียนเทควันโดแทน โดยกล่าวว่าวิชาเปียโนนั้นเหมาะสำหรับเด็กหญิง "เป็นผู้ชายต้องแข็งแกร่ง" และยังให้เขาเล่นกีฬาอีกหลายอย่าง แต่เขาก็ยังเป็นเด็กติดบ้านที่มักจะนอนอ่านหนังสืออยู่คนเดียว เมื่อเค้าเรียนอยู่ชั้นมัธยมปีที่ 3 พ่อของเค้าก็ตัดสินใจย้ายไปอยู่ในชนบทเพื่อทำโรงเลี้ยงหมู แต่ธุรกิจกลับไปได้ไม่ดีนัก และพ่อของเค้าต้องล้มละลายเมื่อเขาเรียนอยู่ชั้นมัธยมปีที่ 6 จึงทำให้ต้องย้ายบ้าน และ โรงเรียน เมื่ออยู่ชั้นมัธยมต้น เขาเป็นเด็กเรียนเก่งที่คิดว่าการทำการบ้านก็เหมือนการเอาชนะเกม ทำให้เป็นเด็กที่ไม่เคยเกเร และเป็นศิษย์รักของครูทั้งหลาย แต่สิ่งต่าง ๆ ก็เปลี่ยนไปเมื่อเขาเข้าเรียนชั้น ม. ปลาย เค้าหลงรักหญิงสาวที่ไปใช้ห้องสมุดเดียวกัน ทำให้แทนที่จะท่องหนังสือ เขากลับเอาแต่จ้องมองเธอ และส่งจดหมายรักลับ ๆ ให้เธอ แต่ก่อนที่จะทันได้จีบอย่างจริงจังเธอก็หายไปตัวไป โดยที่เขาไม่เคยได้รู้ชื่อจริงของเธอเลย พร้อม ๆ กับที่รู้สึกว่าตัวเองไม่เข้าท่า ในเวลาต่อมา เขาก็เบื่อการเป็นหนอนหนังสือของตัวเอง และเริ่มออกเที่ยว เริ่มโดดเรียนบ่อยครั้งเพื่อแอบเที่ยวกับกลุ่มเพื่อน และยังทำท่าเก๋า ทำให้เป็นที่ชื่นชอบของสาว ๆ เพราะเค้าได้ชื่อว่า เป็นนักกีฬาด้วยแถมเล่นกีฬาได้ทุกชนิด หลังจากการล้มละลายของพ่อทำให้สถานการณ์เศรษฐกิจภายในบ้านย่ำแย่ เขารู้สึกว่าต้องรับผิดชอบครอบครัวในฐานะลูกชายคนโตของบ้าน แต่ผลจากการเที่ยวเล่นของเขา ก็เริ่มส่งผลร้าย เมื่อเขาสมัครเข้าคณะเกษตรมหาวิทยาลัยฮันยาง แต่สอบไม่ติด หลังจากนั้นเขาก็ได้ไปอาศัยวัดเพื่อศึกษาวิชา แต่ก็พลาดอีกครั้งจากการสมัครเข้าเรียนในคณะนิติศาสตร์ ในขณะที่น้องสาวของเขาสอบเข้าโรงเรียนดนตรีได้ ทำให้เขารู้สึกไม่ต้องรับผิดชอบทุกคนอีกต่อไป
พร้อมกับคิดว่าการศึกษาไม่ใช่สิ่งจำเป็นสำหรับตัวเอง จึงตัดสินใจไปทำงานตามที่ต่าง ๆ ทั้งในโรงงาน หรือกรรมกรทำถนน แต่ก็ไม่เคยมีงานไหนทำให้เขารู้สึกพอใจได้ จนกระทั่งหันมามองงานนักแสดง ซึ่งก็เป็นอีกงานหนึ่งที่ท้าทาย แต่ความจริงแล้วเขาก็ไม่เคยสนใจงานแสดงมาก่อน เพราะรู้ตัวว่าเป็นคนขี้อาย แต่ด้วยความที่ต้องการประสบความสำเร็จในชีวิต มีเงิน และได้รับความนับหน้าถือตา เขาจึงตัดสินใจลองมุ่งหน้าสู่การเป็นนักแสดงเบยองจุนต้องใช้เวลาถึง 2 ปีกว่าที่จะได้รับบทบาทครั้งแรกในละครที่เขาเองก็ไม่คิดว่าจะได้เพราะไม่ได้เตรียมตัวล่วงหน้า แต่เขาก็ได้รับบทนำเป็นครั้งแรก แล้ว เขาก็เริ่มเปล่งแสงแห่งความเป็นดาวนับแต่วันนั้น
ที่ประเทศญี่ปุ่นนิยมเรียกเขาอย่างเอ็นดูว่า "ยง ซะมะ" (; แปลว่า "ท่านยง")
รูจมูก
รูจมูก () คือ รูที่เป็นทางผ่านเข้าออกของอากาศเข้าสู่โพรงจมูกจากนั้นอากาศจะถูกส่งผ่านเข้าไปยังหลอดลมและเข้าสู่ปอดเพื่อทำการแลกเปลี่ยนแก๊ส นอกจากอากาศแล้ว รูจมูกยังเป็นทางออกของน้ำมูก หรือเศษอาหารที่เกิดจากการสำลักอีกด้วย สำหรับมนุษย์ รูจมูกที่มองเห็นจากภายนอกหรืออยู่บริเวณด้านนอกของจมูกนั้น เรียกว่า รูจมูกด้านหน้า (anterior nares) ซึ่งรูจมูกทั้งสองรูถูกแบ่งออกจากกันโดยผนังกั้นโพรงจมูก (nasal septum) ส่วนรูจมูกภายในหรือรูจมูกด้านหลัง (anterior nares) จะอยู่ด้านในศีรษะ เรียกว่า choanae
ผนังกั้นโพรงจมูก
ผนังกั้นโพรงจมูก หรือ ผนังกั้นจมูก () คือส่วนที่แบ่งรูจมูกด้านหน้าซึ่งเป็นทางผ่านของอากาศไปยังปอดออกเป็นรูจมูกข้างซ้ายและรูจมูกข้างขวา ผนังกั้นโพรงจมูกประกอบด้วยกระดูกหลายชิ้น นอกจากนี้ยังมีหลอดเลือดมาเลี้ยง ซึ่งเป็นสาเหตุหลักของเลือดกำเดาไหลอีกด้วย
เชลิเซอราตา
ไฟลัมย่อยเชลิเซอราตา (ชื่อวิทยาศาสตร์: Chelicerata) หรือ เชลิเซอเรต () เป็นไฟลัมย่อยของสัตว์ไม่มีกระดูกสันหลังในไฟลัมอาร์โธพอดา (Arthropoda) หรือ อาร์โธพอด ถือกำเนิดมาแล้วกว่า 600 ล้านปี
ลักษณะโดยรวมของสัตว์ในไฟลัมย่อยนี้คือ ไม่มีกราม และไม่มีหนวด ลำตัวแบ่งออกเป็น 2 ส่วน คือ เซฟาโลทอแรกซ์ และส่วนท้อง เซฟาโลทอแรกซ์เป็นส่วนที่รวมส่วนหัวและส่วนอกเข้าไว้ด้วยกัน โดยมีเปลือกแข็งชิ้นเดียวคลุมอยู่เรียก คาราเพช ระยางค์ทั้ง 6 คู่ ประกอบด้วยระยางคู่แรกเป็นระยางค์หนีบ ระยางค์คู่ที่ 2 คือ เพดิพาลพ์ ช่วยในการฉีกอาหาร ระยางค์อีก 4 คู่ เป็นขาเกิน ส่วนท้องไม่มีระยางค์ แบ่งออกเป็น 2 ชั้น ได้แก่
ดาวตะกร้า
ดาวตะกร้า () เป็นสัตว์ไม่มีกระดูกสันหลังในทะเลจำพวกหนึ่ง จัดอยู่ในอันดับย่อย Euryalina เป็นสัตว์ทะเลที่มีวิวัฒนาการน้อยที่สุดในกลุ่มสัตว์ไฟลัมเอไคโนดอร์มาทา (Echinodermata) โดยถือกำเนิดมาจากยุคคอร์บอนิฟอรัส มีลักษณะคล้ายดาวเปราะ ทั่วไปอาศัยอยู่ตามพื้นทะเล มีแขนหลายแขน มีอายุยืนเต็มที่ได้ถึง 35 ปี และมีน้ำหนัก 5 กิโลกรัม เหมือนกับสัตว์จำพวกอื่นในไฟลัมเดียวกัน คือ แลกเปลี่ยนแก๊สและระบบไหลเวียนโลหิตตามท่อลำเลียง
เป็นสัตว์ที่มีขนาดใหญ่ที่สุดในไฟลัมเอไคโนดอร์มาทา ซึ่งชนิดที่ใหญ่ที่สุด คือ "Gorgonocephalus stimpsoni" มีความยาวได้ถึง 70 เซนติเมตร เส้นผ่าศูนย์กลางลำตัว 14 เซนติเมตร
แบ่งออกได้เป็น 4 วงศ์ คือ
เยเลนา อิซินบาเยวา
เยเลนา อิซินบาเยวา (; ; 3 มิถุนายน ค.ศ. 1982 — ) เป็นนักกีฬากระโดดค้ำถ่อชาวรัสเซีย เธอเป็นผู้ได้รับรางวัลเหรียญทองโอลิมปิกฤดูร้อนสองสมัย (ค.ศ. 2004 และ 2008), เป็นแชมป์โลกสองสมัย และเป็นเจ้าของสถิติโลกของรายการแข่งขัน ผลจากความสำเร็จของเธอ ส่งผลให้ได้รับการพิจารณาว่าเป็นนักกระโดดค้ำถ่อยอดเยี่ยมตลอดกาล
อิซินบาเยวา ได้เป็นแชมป์ในเก้ารายการใหญ่ (โอลิมปิก, แชมป์โลกกลางแจ้งและในร่ม, แชมป์ยุโรปกลางแจ้งและในร่ม) เธอยังเป็นผู้ชนะเงินรางวัลจากรายการ IAAF โกลเด้นลีก ใน ค.ศ. 2007 และ 2009 ภายหลังจากที่สร้างผลงานไม่ค่อยดีเท่าใดนักในรายการชิงแชมป์โลกใน ค.ศ. 2009 และ 2010 เธอก็พักจากวงการกีฬาเป็นเวลานานนับปี
เธอกลายเป็นผู้หญิงคนแรกที่ทำลายสถิติห้าเมตรใน ค.ศ. 2005 อิซินบาเยวาเป็นเจ้าของสถิติโลกกลางแจ้งปัจจุบันที่ 5.06 ม. ซึ่งเป็นสถิติที่อิซินบาเยวาทำไว้ในซูริกในเดือนสิงหาคม ค.ศ. 2009 และ 5.01 ม. ในร่ม ซึ่งเป็นสถิติที่ได้รับการบันทึกไว้ในเดือนกุมภาพันธ์ ค.ศ. 2012 ในภายหลังอิซินบาเยวาเป็นผู้ทำลายสถิติโลกครั้งที่ 28 ณ ค.ศ. 2012 เธอยังเป็นผู้หญิงเพียงคนเดียวที่สามารถทำสถิติที่ระดับห้าเมตรไว้ได้
อิซินบาเยวา ได้รับการยกย่องให้เป็น นักกีฬาหญิงแห่งปี โดยสหพันธ์กรีฑานานาชาติ ใน ค.ศ. 2004, 2005 และ 2008 รวมถึง นักกีฬาหญิงโลกแห่งปี โดยลอริอุส เธอได้รับรางวัลเจ้าชายแห่งอัสตูเรียสในสาขาการกีฬาใน ค.ศ. 2009 เธอเป็นหนึ่งในแปดนักกีฬา (ซึ่งรวมถึง วาเลอรี อดัมส์, ยูเซน โบลต์, เวโรนิกา แคมป์เบล-บราวน์, ฌาคส์ ไฟรแทก, เจนา พิตต์แมน, ดานี ซามูเอลส์ และ ดาฟิด สทออร์ล) ในการแข่งขันชิงแชมป์โลกระดับเยาวชน, ระดับวัยรุ่น และระดับอาชีพ ของการกีฬา
กระสายยา
กระสายยา คือ น้ำหรือของเหลวที่ใช้สำหรับละลายยา หรือรับประทานพร้อมกับยา โดยกระสายยานั้นมีทั้งแบบแข็ง ตัวอย่างเช่นแป้งและน้ำตาลทราย แต่โดยส่วนมากมักเป็นของเหลวจึงเรียกว่าน้ำกระสายยา ได้จากการเตรียมแบบต้ม แช่, บีบ, ฝน, คั้น, ละลาย เป็นต้น นอกจากนี้ พจนานุกรมศัพท์แพทย์และเภสัชกรรมแผนไทยฉบับราชบัณฑิตยสถานยังให้บทนิยามของคำว่า กระสาย หรือ กระสายยา ว่า เครื่องแทรกยา เช่น น้ำ, เหล้า, น้ำผึ้ง, น้ำดอกไม้ ซึ่งในทางเภสัชกรรมแผนไทยใช้แทรกยาเพื่อช่วยให้กินยาง่ายขึ้น และ หรือเสริมฤทธิ์ของยาให้มีสรรพคุณดีขึ้น 
เพื่อช่วยเตรียมยาให้เป็นรูปแบบยาที่ต้องการ โดยเฉพาะยาลูกกลอนและยาแท่ง เพื่อช่วยให้กลืนได้สะดวก เพื่อช่วยให้ยานั้นแสดงฤทธิ์หรือออกฤทธิ์ได้เร็วและดีขึ้น ทั้งยังช่วยแก้ไข้ ป้องกันไข้ ป้องกันอาการแทรกซ้อนที่อาจเกิดจากการใช้ยาได้ นอกจากนี้ยังเสริมฤทธิ์กับตัวยาหลักอีกด้วย
รายชื่อโครงสร้างข้อมูล
คุณสมบัติบางประการของชนิดข้อมูลนามธรรม
"เสถียร" หมายความว่าลำดับของอินพุตนั้นยังคงอยู่ โครงสร้างข้อมูลอื่น ๆ เช่น "รายการแบบโยง" และ "สแต็ก" ไม่สามารถนิยามได้ง่ายด้วยวิธีนี้ เนื่องจากมันจำเพาะการดำเนินการที่เกี่ยวข้องกับมัน
พุทธวงศ์
พุทธวงศ์ () หมายถึง สายของพระพุทธเจ้า พระโคตมพุทธเจ้าได้ตรัสเรื่องพุทธวงศ์ไว้คราวประทับ ณ นิโครธาราม ระหว่างการเสด็จนิวัตกรุงกบิลพัสดุ์ (หลังตรัสรู้) การสืบสายพุทธวงศ์ไม่ได้มาจากการสืบสายโลหิตหรือการชิงอำนาจปราบดาภิเษกอย่างการสืบราชสมบัติ แต่มาจากสั่งสมบำเพ็ญบารมีและรับพยากรณ์จากพระพุทธเจ้าในอดีต ในการสังคายนาครั้งที่ 1 ในศาสนาพุทธ พระอรหันต์สาวกที่ร่วมสังคายนาได้จัดให้เรื่อง "พุทธวงศ์" นี้เป็นคัมภีร์หนึ่งในหมวดอปทาน ขุททกนิกาย พระสุตตันตปิฎกในพระไตรปิฎกภาษาบาลี
ศาสนาพุทธเชื่อว่าพระพุทธเจ้าในอดีตมีจำนวนมากมายนับไม่ถ้วน แต่พระพุทธเจ้าในอดีตที่พระโคตมพุทธเจ้าทรงนับเข้าในพุทธวงศ์ของพระองค์มีอยู่ 24 พระองค์ เพราะ 24 พระองค์นี้เป็นผู้ประทานพยากรณ์ว่าพระโคตมโพธิสัตว์จะได้ตรัสรู้เป็นพระพุทธเจ้าในอนาคต เมื่อรวมพระโคตมพุทธเจ้าด้วย จึงมีพระพุทธเจ้าทั้งสิ้น 25 พระองค์ในพุทธวงศ์